**บริษัท อิตาเลียนไทย ดีเวล๊อปเมนต์ จำกัด (มหาชน) และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนสิ้นสุดวันที่ 31 มีนาคม 2564 (ยังไม่ได้ตรวจสอบ แต่สอบทานแล้ว)**

1. **ลักษณะการดำเนินธุรกิจ**

บริษัท อิตาเลียนไทย ดีเวล๊อปเมนต์ จำกัด (มหาชน) (“บริษัท”) เป็นบริษัทที่จดทะเบียนในประเทศไทย บริษัทและบริษัทย่อยดำเนินธุรกิจหลักในการให้บริการรับเหมาก่อสร้าง และบริการอื่นอันเกี่ยวเนื่องกับงานก่อสร้าง ให้บริการการขุด-ขนดิน ขุดและคัดแยก และขนถ่านหิน พัฒนาอสังหาริมทรัพย์ ผลิตและขายวัสดุก่อสร้าง รวมถึงลงทุนในโครงการต่างๆ ทั้งในและต่างประเทศ

1. **เกณฑ์ในการจัดทำงบการเงิน**
   1. เกณฑ์ในการจัดทำงบการเงินระหว่างกาล

งบการเงินระหว่างกาลจัดทำขึ้นสำหรับงวดสามเดือนสิ้นสุดวันที่ 31 มีนาคม 2564 ตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” รวมถึงแนวปฏิบัติทางการบัญชีที่ประกาศใช้โดย สภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง และได้นำเสนอในสกุลเงินบาทไทยโดยไม่ได้รวมข้อมูลทั้งหมดในงบการเงินประจำปีที่ได้จัดทำตามมาตรฐาน การรายงานทางการเงินของไทย ผู้ใช้งบการเงินควรใช้งบการเงินระหว่างกาลนี้ควบคู่กับงบการเงินสำหรับ ปีสิ้นสุดวันที่ 31 ธันวาคม 2563

งบการเงินระหว่างกาลฉบับนี้จัดทำขึ้นเป็นทางการเป็นภาษาไทย การแปลงบการเงินฉบับนี้เป็นภาษาอื่น ให้ยึดถืองบการเงินที่จัดทำขึ้นเป็นภาษาไทยเป็นเกณฑ์

งบการเงินระหว่างกาลนี้ได้รับอนุมัติจากกรรมการบริษัท เมื่อวันที่ 17 พฤษภาคม 2564

* 1. เกณฑ์ในการจัดทำงบการเงินรวม

งบการเงินรวมระหว่างกาลได้จัดทำขึ้นโดยรวมงบการเงินของบริษัท อิตาเลียนไทย ดีเวล๊อปเมนต์ จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับการจัดทำงบการเงินรวมสำหรับปีสิ้นสุดวันที่ 31 ธันวาคม 2563 โดยมีการเปลี่ยนแปลงที่สำคัญเกี่ยวกับเงินลงทุนของบริษัทในระหว่างงวด ดังนี้

* บริษัทและบริษัท ไชน่า เรลเวย์ นัมเบอร์ 10 (ประเทศไทย) จำกัด ได้ร่วมลงทุนในกิจการร่วมค้า ไอทีดี - ซีอาร์อีซี โดยมีวัตถุประสงค์เพื่อให้บริการงานก่อสร้างอาคารที่ทำการสำนักงานตรวจเงินแผ่นดินแห่งใหม่ โดยบริษัท มีสัดส่วนการร่วมทุนร้อยละ 51 ในกิจการร่วมค้า
* กิจการร่วมค้า ไอทีดี-อีจีซี และกิจการร่วมค้า เอสคิว-ไอทีดี ได้จดทะเบียนปิดกิจการ
  1. งบการเงินรวมระหว่างกาล ณ วันที่ 31 มีนาคม 2564 ได้รวมเงินลงทุนในบริษัทร่วมตามวิธีส่วนได้เสียจำนวน 416.48 ล้านบาท และส่วนแบ่งกำไรตามวิธีส่วนได้เสียจากเงินลงทุนในบริษัทร่วมสำหรับงวดสามเดือนสิ้นสุดวันเดียวกันจำนวน 5.76 ล้านบาท จากข้อมูลทางการเงินที่จัดทำขึ้นโดยฝ่ายบริหารของบริษัทร่วม ซึ่งยังไม่ได้มีการสอบทานจากผู้สอบบัญชี เนื่องจากบริษัทร่วมดังกล่าวไม่อยู่ในอำนาจการควบคุมของฝ่ายบริหารของบริษัท อย่างไรก็ตาม ผู้บริหารของบริษัทเชื่อว่าจะไม่มีผลแตกต่างที่เป็นสาระสำคัญหากงบการเงินของบริษัทร่วมดังกล่าวได้รับการสอบทานจากผู้สอบบัญชีของบริษัทร่วมแล้ว

นอกจากนี้ งบแสดงฐานะการเงินรวม ณ วันที่ 31 มีนาคม 2564 ได้รวมเงินลงทุนในกิจการร่วมค้าแห่งหนึ่ง ตามวิธีส่วนได้เสียจำนวน 179.33 ล้านบาท ซึ่งจำนวนดังกล่าวคำนวณจากข้อมูลทางการเงินของกิจการร่วมค้า ณ วันที่ 30 กันยายน 2562 ที่ผ่านการสอบทานจากผู้สอบบัญชีของกิจการร่วมค้าแล้ว ทั้งนี้ ฝ่ายบริหารของกิจการร่วมค้าไม่สามารถจัดทำข้อมูลทางการเงินให้เป็นปัจจุบันได้ เนื่องจากกิจการร่วมค้าและเจ้าของโครงการก่อสร้างมีข้อพิพาทเกี่ยวกับการบอกเลิกสัญญาว่าจ้าง และข้อพิพาทดังกล่าวอยู่ระหว่างการพิจารณาของคณะกรรมการวินิจฉัยข้อพิพาท Dispute Adjudication Board (DAB) ดังนั้น ฝ่ายบริหารของกิจการร่วมค้าจึงยังไม่สามารถประเมินผลกระทบที่อาจเกิดขึ้นต่อมูลค่าที่คาดว่าจะได้รับคืนของสินทรัพย์ และภาระผูกพันในหนี้สินปัจจุบัน รวมถึงภาระหนี้สินที่อาจเกิดขึ้นในอนาคตจากเรื่องดังกล่าวได้

* 1. ข้อมูลทางการเงินของกิจการที่ดำเนินงานร่วมกัน

งบการเงินรวมและเฉพาะของบริษัท ณ วันที่ 31 มีนาคม 2564 และวันที่ 31 ธันวาคม 2563 และสำหรับงวด สามเดือนสิ้นสุดวันที่ 31 มีนาคม 2564 และ 2563 ได้รวมสินทรัพย์ หนี้สิน รายได้ และค่าใช้จ่ายของกิจการที่ดำเนินงานร่วมกันโดยใช้วิธีรวมตามสัดส่วนของบริษัทในการดำเนินงานร่วมกันดังกล่าว ดังนี้

|  |  |  |
| --- | --- | --- |
|  |  | (หน่วย : พันบาท) |
|  | 31 มีนาคม 2564 | 31 ธันวาคม 2563 |
|  |  |  |
| สินทรัพย์หมุนเวียน | 2,837,842 | 2,502,524 |
| สินทรัพย์ไม่หมุนเวียน | 219,492 | 230,377 |
| หนี้สินหมุนเวียน | 1,764,088 | 1,316,540 |
| หนี้สินไม่หมุนเวียน | 784,491 | 910,331 |

|  |  |  |  |  |
| --- | --- | --- | --- | --- |
|  |  |  | (หน่วย : พันบาท) | |
|  |  | | สำหรับงวดสามเดือนสิ้นสุด วันที่ 31 มีนาคม | |
|  |  |  | 2564 | 2563 |
|  |  |  |  |  |
| รายได้ |  |  | 455,042 | 386,529 |
| ค่าใช้จ่าย |  |  | 435,684 | 456,045 |

1. **นโยบายการบัญชีที่สำคัญ**

งบการเงินระหว่างกาลนี้จัดทำขึ้นโดยใช้นโยบายการบัญชีเช่นเดียวกับที่ใช้สำหรับการจัดทำงบการเงินของกลุ่มบริษัทสำหรับปีสิ้นสุดวันที่ 31 ธันวาคม 2563 ยกเว้น การปฏิบัติตามมาตรฐานการรายงานทางการเงินที่ออกและปรับปรุงใหม่ การตีความมาตรฐาน รวมถึงแนวปฏิบัติทางการบัญชี ซึ่งมีผลบังคับใช้สำหรับรอบระยะเวลาบัญชี ที่เริ่มในหรือหลังวันที่ 1 มกราคม 2564 ดังต่อไปนี้

* 1. มาตรฐานการบัญชีฉบับที่ 1 เรื่อง การนำเสนองบการเงิน และมาตรฐานการบัญชีฉบับที่ 8 เรื่อง นโยบาย การบัญชี การเปลี่ยนแปลงประมาณการทางบัญชีและข้อผิดพลาด

มีการปรับปรุงคำนิยามของ ”ความมีสาระสำคัญ” โดยให้เป็นไปในแนวทางเดียวกันกับมาตรฐานการรายงานทางการเงินและกรอบแนวคิด และอธิบายถึงการนำความมีสาระสำคัญไปประยุกต์ได้ชัดเจนขึ้นในมาตรฐานการบัญชีฉบับที่ 1 ทั้งนี้ การปรับปรุงดังกล่าวยังทำให้มีการปรับปรุง TFRS ฉบับอื่น ได้แก่ TAS 8 TAS 10 TAS 34 และ TAS 37

* 1. มาตรฐานการรายงานทางการเงินฉบับที่ 3 เรื่อง การรวมธุรกิจ

มาตรฐานฉบับนี้ ได้มีการปรับปรุงเพื่อให้มีการพิจารณาเพิ่มเติมเกี่ยวกับ

* เพิ่มทางเลือกให้กับกิจการในการทำ “การทดสอบการกระจุุกตัว (Concentration Test)” เพื่อประเมินว่ารายการที่ซื้อมานั้นเป็นสินทรัพย์หรือการรวมธุรกิจ
* มีการปรับปรุงคำนิยามของ “ธุรกิจ” ใหม่ ซึ่งกำหนดให้การได้มาซึ่งธุรกิจต้องรวมถึงข้อมูลปัจจัยนำเข้าและกระบวนการที่สำคัญเป็นอย่างน้อยซึ่งเมื่อนำมารวมกันมีส่วนอย่างมีนัยสำคัญทำให้เกิดความสามารถในการสร้างผลผลิต รวมทั้งปรับปรุงคำนิยามของ “ผลผลิต” โดยให้ความสนใจในตัวของสินค้าและบริการที่ให้กับลูกค้า และตัดเรื่องการอ้างอิงความสามารถในการลดต้นทุนออกไป
  1. มาตรฐานการรายงานทางการเงินฉบับที่ 9 เรื่อง เครื่องมือทางการเงิน และมาตรฐานการรายงานทางการเงิน ฉบับที่ 7 เรื่อง การเปิดเผยข้อมูลเครื่องมือทางการเงิน

มีการปรับเปลี่ยนข้อกำหนดการบัญชีป้องกันความเสี่ยงโดยเฉพาะ เพื่อลดผลกระทบที่อาจเกิดขึ้นจากความ ไม่แน่นอนที่เกิดจากการปฏิรูปอัตราดอกเบี้ยอ้างอิง เช่น อัตราดอกเบี้ยอ้างอิงที่กำหนดจากธุรกรรมการกู้ยืม (Interbank offer rates - IBORs) นอกจากนี้ การปรับปรุงได้กำหนดให้กิจการให้ข้อมูลเพิ่มเติมเกี่ยวกับความสัมพันธ์ของการป้องกันความเสี่ยงที่ได้รับผลกระทบโดยตรงจากความไม่แน่นอนใด ๆ นั้น

* 1. กรอบแนวคิดสำหรับการรายงานทางการเงิน

กรอบแนวคิดได้ปรับปรุงคำนิยามของสินทรัพย์และหนี้สิน และเกณฑ์ในการรับรู้รายการสินทรัพย์และหนี้สินในงบการเงิน โดยมีการเพิ่มเติมหลักการและแนวปฏิบัติในเรื่องต่อไปนี้

* การวัดมูลค่ารายการ ซึ่งรวมถึงปัจจัยที่ต้องพิจารณาในการเลือกเกณฑ์การวัดมูลค่า
* การแสดงรายการและการเปิดเผยข้อมูล รวมถึงการจัดประเภทรายการรายได้และค่าใช้จ่ายในกำไรขาดทุนเบ็ดเสร็จอื่น
* การตัดรายการสินทรัพย์และหนี้สินออกจากงบการเงิน

นอกจากนี้ กรอบแนวคิดนี้ยังอธิบายเกี่ยวกับความรับผิดชอบตามหน้าที่ การใช้ความระมัดระวัง และความไม่แน่นอนของการวัดมูลค่าในการจัดทำข้อมูลทางการเงิน โดยการปรับปรุงกรอบแนวคิดทำให้มีการปรับปรุงการอ้างอิงกรอบแนวคิดใน TFRS หลายฉบับ ได้แก่ TAS 1 TAS 8 TAS 34 TAS 37 TAS 38 TFRS 2 TFRS 3 TFRS 6 TFRIC 12 TFRIC 19 TFRIC 20 TFRIC 22 และ TSIC 32

* 1. มาตรฐานการรายงานทางการเงินฉบับที่ 16 เรื่อง สัญญาเช่า

มีการปรับปรุง เรื่อง การยินยอมลดค่าเช่าที่เกี่ยวข้องกับ COVID-19 ซึ่งให้ทางเลือกแก่ผู้เช่าในการไม่ต้องประเมินว่าการได้รับการลดค่าเช่าที่เกี่ยวข้องกับ COVID-19 ที่เข้าเงื่อนไขตามมาตรฐานนั้น เป็นการเปลี่ยนแปลงสัญญาเช่า

อย่างไรก็ตาม กลุ่มบริษัทได้ถือปฏิบัติตามมาตรฐานการรายงานทางการเงินฉบับปรับปรุงเป็นครั้งแรกซึ่งมีผลบังคับใช้ตั้งแต่รอบระยะเวลาบัญชีที่เริ่มในหรือหลังวันที่ 1 มกราคม 2564 และไม่ได้นำมาตรฐานการรายงานทางการเงินที่ยังไม่มีผลบังคับใช้มาถือปฏิบัติก่อนวันที่มีผลบังคับใช้ ทั้งนี้ การถือปฏิบัติดังกล่าวไม่มีผลกระทบอย่างมีสาระสำคัญต่องบการเงิน

1. **ผลกระทบจากการแพร่ระบาดของเชื้อไวรัสโคโรนา 2019**

จากสถานการณ์การแพร่ระบาดของโรคติดเชื้อไวรัสโคโรนา 2019 ทำให้เกิดการชะลอตัวของเศรษฐกิจ และมีผลกระทบต่อธุรกิจและอุตสาหกรรมส่วนใหญ่ในหลายประเทศทั่วโลก สถานการณ์ดังกล่าวนำมาซึ่งความไม่แน่นอนและผลกระทบต่อสภาพแวดล้อมของการดำเนินธุรกิจของกลุ่มบริษัท ทั้งนี้ ฝ่ายบริหารของกลุ่มบริษัทติดตามสถานการณ์ดังกล่าว และประเมินผลกระทบต่อการดำเนินโครงการก่อสร้างทั้งในและต่างประเทศ รวมถึงผลกระทบทางการเงินเกี่ยวกับรายได้ ค่าใช้จ่าย มูลค่าของสินทรัพย์ ประมาณการหนี้สิน และหนี้สินที่อาจเกิดขึ้นอย่างต่อเนื่อง และพิจารณาปรับปรุงผลกระทบจากเหตุการณ์ดังกล่าวในงบการเงินของกลุ่มบริษัทแล้ว ซึ่งอาศัยประมาณการและ ดุลยพินิจในประเด็นต่างๆ เมื่อสถานการณ์มีการเปลี่ยนแปลง

จากความไม่แน่นอนของสถานการณ์ในปี 2563 กลุ่มบริษัทได้จัดทำงบการเงินสำหรับปีสิ้นสุดวันที่ 31 ธันวาคม 2563 โดยถือปฏิบัติตามแนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางการบัญชีเพื่อรองรับผลกระทบจากสถานการณ์แพร่ระบาดของโรคติดเชื้อไวรัสโคโรนา 2019 อย่างไรก็ตาม แนวปฏิบัติดังกล่าวสิ้นสุดการมีผลบังคับใช้ ณ วันที่ 31 ธันวาคม 2563 ทั้งนี้ การยุติการใช้มาตรการผ่อนปรนเกี่ยวข้องกับเรื่องดังต่อไปนี้

* 1. การด้อยค่าของสินทรัพย์

กลุ่มบริษัทได้พิจารณานำข้อมูลที่มีการคาดการณ์ไปในอนาคต (Forward-looking information) มาใช้วัดมูลค่าของผลขาดทุนด้านเครดิตที่คาดว่าจะเกิดขึ้นในกรณีที่กลุ่มบริษัทใช้วิธีการอย่างง่ายในการวัดมูลค่า ทั้งนี้ ไม่มีผลกระทบอย่างมีสาระสำคัญต่องบการเงิน

* 1. การวัดมูลค่ายุติธรรม

กลุ่มบริษัทวัดมูลค่าเงินลงทุนในตราสารทุนที่ไม่อยู่ในความต้องการของตลาดด้วยมูลค่ายุติธรรม โดยพิจารณาประเมินมูลค่ายุติธรรมทุกปี อย่างไรก็ตามหากมีปัจจัยใดที่มีผลกระทบอย่างมีสาระสำคัญต่อมูลค่ายุติธรรมของเงินลงทุนดังกล่าว กลุ่มบริษัทจะพิจารณาให้มีการประเมินมูลค่าใหม่ในช่วงระยะเวลานั้น

* 1. ภาษีเงินได้รอการตัดบัญชี

กลุ่มบริษัทได้พิจารณาข้อมูลที่เกี่ยวกับสถานการณ์การแพร่ระบาดของโรคติดเชื้อไวรัสโคโรนา 2019 มาเป็นข้อมูลในการประมาณการความเพียงพอของกำไรทางภาษีที่จะเกิดขึ้นในอนาคตเพื่อที่จะใช้ประโยชน์จากสินทรัพย์ภาษีเงินได้รอการตัดบัญชี ทั้งนี้ ไม่มีผลกระทบอย่างมีสาระสำคัญต่องบการเงิน

1. **การประมาณการ**

ในการจัดทำงบการเงินระหว่างกาล ฝ่ายบริหารใช้ดุลยพินิจ การประมาณการ และข้อสมมติฐานเกี่ยวกับการรับรู้ และการวัดมูลค่าของสินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจจะแตกต่างจากการใช้ดุลยพินิจ การประมาณการ และข้อสมมติฐานที่จัดทำโดยฝ่ายบริหาร

การใช้ดุลยพินิจ การประมาณการ และข้อสมมติฐาน ที่นำมาใช้ในงบการเงินระหว่างกาล รวมถึงแหล่งข้อมูลสำคัญของการประมาณการ ถือตามเกณฑ์เช่นเดียวกับที่ใช้ในการจัดทำงบการเงินประจำปีสิ้นสุดวันที่ 31 ธันวาคม 2563

1. **ลูกหนี้ตั๋วเงินรับ**

|  |  |  |
| --- | --- | --- |
|  | (หน่วย : พันบาท) | |
|  | งบการเงินรวมและ  งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 |
|  |  |  |
| ลูกหนี้ตั๋วเงินรับ | 335,939 | 385,939 |
| หัก : ส่วนที่ถึงกำหนดชำระภายในหนึ่งปี | (50,000) | (50,000) |
| สุทธิ | 285,939 | 335,939 |

ในระหว่างปี 2561 บริษัทได้ทำข้อตกลงกับลูกหนี้การค้ารายหนึ่งเกี่ยวกับการรับชำระหนี้ค่าก่อสร้าง โดยลูกหนี้ดังกล่าวตกลงชำระหนี้ให้กับบริษัทโดยออกตั๋วสัญญาใช้เงิน ซึ่งมีกำหนดชำระภายในระยะเวลา 10 ปี และมีอัตราดอกเบี้ยร้อยละ 4.18 ต่อปี

ณ วันที่ 31 มีนาคม 2564 บริษัทมีเงินกู้ยืมระยะยาวจากสถาบันการเงินในประเทศแห่งหนึ่งจำนวน 335.94 ล้านบาท (31 ธันวาคม 2563 : 385.94 ล้านบาท) เงินกู้ยืมดังกล่าวมีอัตราดอกเบี้ยร้อยละ 4 ต่อปี และมีกำหนดชำระคืนเงินต้นพร้อมดอกเบี้ยเมื่อบริษัทได้รับชำระเงินตามกำหนดชำระของตั๋วสัญญาใช้เงินจากลูกหนี้ดังกล่าว

1. **ลูกหนี้การค้า – กิจการที่ไม่เกี่ยวข้องกัน**

ลูกหนี้การค้า ณ วันที่ 31 มีนาคม 2564 และ วันที่ 31 ธันวาคม 2563 แยกตามอายุหนี้ที่ค้างชำระมีดังนี้

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
| อายุลูกหนี้ | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| น้อยกว่า 3 เดือน | 8,425,141 | 7,860,838 | 6,729,968 | 6,530,450 |
| 3 – 6 เดือน | 404,605 | 376,309 | 249,590 | 276,258 |
| 6 – 12 เดือน | 92,940 | 282,913 | 30,275 | 211,892 |
| มากกว่า 12 เดือนขึ้นไป | 2,919,713 | 2,899,187 | 2,099,440 | 1,988,089 |
| รวม | 11,842,399 | 11,419,247 | 9,109,273 | 9,006,689 |
| หัก : ค่าเผื่อผลขาดทุนจากการด้อยค่า | (1,144,947) | (1,115,566) | (325,104) | (339,360) |
| สุทธิ | 10,697,452 | 10,303,681 | 8,784,169 | 8,667,329 |

บริษัทบันทึกค่าเผื่อผลขาดทุนจากการด้อยค่าด้วยการประมาณการผลขาดทุนจากการด้อยค่าของลูกหนี้ ยกเว้นลูกหนี้การค้าดังต่อไปนี้

* ณ วันที่ 31 มีนาคม 2564 และ 31 ธันวาคม 2563 งบการเงินรวมและเฉพาะของบริษัท ได้รวมลูกหนี้การค้ารัฐวิสาหกิจสำหรับโครงการก่อสร้างแห่งหนึ่งจำนวน 1,125.79 ล้านบาท ซึ่งบริษัทได้ดำเนินการก่อสร้างเสร็จสิ้นแล้วในเดือนกันยาน 2562 และอยู่ระหว่างการเจรจาขอรับชำระค่าผลงานก่อสร้างซึ่งถูกหักไว้จากผู้ว่าจ้าง เนื่องจากผู้ว่าจ้างเรียกร้องให้บริษัทชำระค่าปรับสำหรับงานก่อสร้างที่แล้วเสร็จภายหลังวันที่กำหนดไว้ในสัญญา (Key Date) และภายหลังวันสิ้นสุดเวลาตามสัญญาก่อสร้าง ทั้งนี้ บริษัทได้ทำหนังสือโต้แย้งการขอให้ชำระค่าปรับ และบริษัทได้รับหนังสือแจ้งผลการพิจารณาอนุมัติการขยายเวลาการก่อสร้างจากสาเหตุแห่งความล่าช้าจาก บางเหตุการณ์ และปรับลดค่าปรับให้แก่บริษัทบางส่วนแล้วในวันที่ 14 กันยายน 2563

อย่างไรก็ตาม บริษัทยังคงมีข้อโต้แย้งเกี่ยวกับจำนวนวันในการขยายกำหนดเวลาแล้วเสร็จจากเหตุแห่งความล่าช้าที่ผู้ว่าจ้างได้พิจารณาอนุมัติแล้ว จึงได้ทำหนังสือขอสงวนสิทธิเพื่อขอลดหรืองดค่าปรับส่วนที่เหลือทั้งหมด และเสนอต่อผู้ว่าจ้างเมื่อวันที่ 11 พฤศจิกายน 2563 โดยให้ผู้ว่าจ้างพิจารณาทบทวนเหตุแห่งความล่าช้าและจำนวนวันของผลกระทบอย่างถูกต้องและเป็นธรรม พร้อมทั้งชี้แจงรายละเอียดและนำส่งเอกสารประกอบการพิจารณาเพื่อขอรับชำระค่าผลงานก่อสร้างส่วนที่เหลือทั้งหมด ปัจจุบัน ผู้ควบคุมงานของผู้ว่าจ้างอยู่ระหว่างการพิจารณาเพื่อจัดทำรายงานความเห็น เสนอต่อคณะกรรมการตรวจรับพัสดุ เพื่อให้คณะอนุกรรมการกลั่นกรองงานด้านพัสดุพิจารณาเห็นชอบ และเสนอต่อคณะกรรมการของผู้ว่าจ้างเพื่อพิจารณาอนุมัติต่อไป

อย่างไรก็ตาม ผู้บริหารของบริษัทเชื่อมั่นว่าจะได้รับการอนุมัติการขยายกำหนดเวลาแล้วเสร็จของงานเพื่อ งดค่าปรับส่วนที่เหลือ และได้รับชำระเงินค่าผลงานก่อสร้างส่วนที่เหลือจากผู้ว่าจ้างเต็มจำนวน

1. **ลูกหนี้การค้าและลูกหนี้อื่น – กิจการที่เกี่ยวข้องกัน**

ณ วันที่ 31 มีนาคม 2564 และ 31 ธันวาคม 2563 มียอดคงเหลือดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
| **ลูกหนี้การค้า** |  |  |  |  |
| บริษัทย่อย | - | - | 2,901,328 | 2,880,925 |
| บริษัทร่วมและบริษัที่ควบคุมร่วมกัน  และกิจการร่วมค้า | 2,674,463 | 1,969,017 | 1,176,671 | 1,140,922 |
| กิจการที่เกี่ยวข้องกัน | 461,440 | 460,477 | 363,130 | 364,605 |
| รวม | 3,135,903 | 2,429,494 | 4,441,129 | 4,386,452 |
|  |  |  |  |  |
| **ลูกหนี้อื่น** |  |  |  |  |
| กิจการที่ดำเนินงานร่วมกัน | - | 34,743 | - | 34,743 |
|  |  |  |  |  |
| รวมลูกหนี้การค้าและลูกหนี้อื่น  – กิจการที่เกี่ยวข้องกัน | 3,135,903 | 2,464,237 | 4,441,129 | 4,421,195 |
| หัก : ค่าเผื่อผลขาดทุนจากการด้อยค่า | (579,457) | (580,794) | (610,387) | (620,052) |
| สุทธิ | 2,556,446 | 1,883,443 | 3,830,742 | 3,801,143 |

ลูกหนี้การค้าและลูกหนี้อื่น – กิจการที่เกี่ยวข้องกัน ณ วันที่ 31 มีนาคม 2564 และ วันที่ 31 ธันวาคม 2563 แยกตามอายุหนี้ที่ค้างชำระมีดังนี้

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
| อายุลูกหนี้ | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| น้อยกว่า 3 เดือน | 1,439,408 | 938,114 | 1,235,445 | 1,273,651 |
| 3 – 6 เดือน | 20,381 | 14,150 | 443,832 | 128,860 |
| 6 – 12 เดือน | 239,337 | 253,667 | 256,910 | 683,042 |
| 12 – 24 เดือน | 637,099 | 78,050 | 1,116,922 | 560,358 |
| มากกว่า 24 เดือนขึ้นไป | 799,678 | 1,180,256 | 1,388,020 | 1,775,284 |
| รวม | 3,135,903 | 2,464,237 | 4,441,129 | 4,421,195 |
| หัก : ค่าเผื่อผลขาดทุนจากการด้อยค่า | (579,457) | (580,794) | (610,387) | (620,052) |
| สุทธิ | 2,556,446 | 1,883,443 | 3,830,742 | 3,801,143 |

1. **เงินให้กู้ยืมระยะสั้นและเงินทดรองแก่กิจการที่เกี่ยวข้องกัน**

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| บริษัทย่อย | - | - | 1,278,094 | 1,260,456 |
| บริษัทร่วมและกิจการร่วมค้า | 301,917 | 362,499 | 229,234 | 219,165 |
| บริษัทที่เกี่ยวข้องกัน | 14,952 | 14,330 | - | - |
| ผู้ร่วมค้าอื่น | 2,332 | 2,237 | 2,332 | 2,237 |
| รวม | 319,201 | 379,066 | 1,509,660 | 1,481,858 |
| หัก : ค่าเผื่อผลขาดทุนจากการด้อยค่า | (27,134) | (26,495) | (935,859) | (905,855) |
| สุทธิ | 292,067 | 352,571 | 573,801 | 576,003 |

รายการเคลื่อนไหวของเงินให้กู้ยืมระยะสั้นและเงินทดรองแก่กิจการที่เกี่ยวข้องกันสำหรับงวดสามเดือนสิ้นสุด วันที่ 31 มีนาคม 2564 มีดังนี้

|  |  | (หน่วย : พันบาท) | | | |
| --- | --- | --- | --- | --- | --- |
|  | งบการเงินรวม | | | | |
|  | 1 มกราคม | ในระหว่างงวด | | 31 มีนาคม | |
|  | 2564 | เพิ่มขึ้น | ลดลง | 2564 | |
|  |  |  |  |  | |
| บริษัทร่วมและกิจการร่วมค้า | 362,499 | 12,401 | (72,983) | 301,917 |
| บริษัทที่เกี่ยวข้องกัน | 14,330 | 622 | - | 14,952 |
| ผู้ร่วมค้าอื่น | 2,237 | 95 | - | 2,332 |
| รวม | 379,066 | 13,118 | (72,983) | 319,201 |

|  |  | (หน่วย : พันบาท) | | | |
| --- | --- | --- | --- | --- | --- |
|  | งบการเงินเฉพาะของบริษัท | | | |
|  | 1 มกราคม | ในระหว่างงวด | | 31 มีนาคม | | |
|  | 2564 | เพิ่มขึ้น | ลดลง | 2564 | | |
|  |  |  |  |  | | |
| บริษัทย่อย | 1,260,456 | 31,638 | (14,000) | 1,278,094 | | |
| บริษัทร่วมและกิจการร่วมค้า | 219,165 | 10,082 | (13) | 229,234 | | |
| ผู้ร่วมค้าอื่น | 2,237 | 95 | - | 2,332 | | |
| รวม | 1,481,858 | 41,815 | (14,013) | 1,509,660 | | |

1. **สินทรัพย์ที่เกิดจากสัญญาและหนี้สินที่เกิดจากสัญญา**

กลุ่มบริษัทมียอดคงเหลือของสินทรัพย์ที่เกิดจากสัญญาและหนี้สินที่เกิดจากสัญญากับลูกค้า ดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
| **สินทรัพย์ที่เกิดจากสัญญา** |  |  |  |  |
| สินทรัพย์หมุนเวียน |  |  |  |  |
| รายได้ที่ยังไม่เรียกชำระ | 23,413,563 | 22,366,105 | 19,242,827 | 18,032,163 |
| ลูกหนี้เงินประกันผลงาน | 3,726,657 | 3,495,900 | 2,544,322 | 2,448,450 |
| สินทรัพย์ต้นทุนการทำให้เสร็จสิ้นตามสัญญา | 55,360 | 61,157 | 55,360 | 61,157 |
| รวมสินทรัพย์หมุนเวียน | 27,195,580 | 25,923,162 | 21,842,509 | 20,541,770 |
|  |  |  |  |  |
| สินทรัพย์ไม่หมุนเวียน |  |  |  |  |
| สินทรัพย์ต้นทุนการทำให้เสร็จสิ้นตามสัญญา | 12,382 | 15,177 | 12,382 | 15,177 |
| รวมสินทรัพย์ไม่หมุนเวียน | 12,382 | 15,177 | 12,382 | 15,177 |
|  |  |  |  |  |
| รวมสินทรัพย์ที่เกิดจากสัญญา | 27,207,962 | 25,938,339 | 21,854,891 | 20,556,947 |
|  |  |  |  |  |
| **หนี้สินที่เกิดจากสัญญา** |  |  |  |  |
| หนี้สินหมุนเวียน |  |  |  |  |
| เงินรับล่วงหน้าส่วนที่เกินงานระหว่างทำ | 3,478,521 | 2,799,109 | 515,329 | 534,207 |
| เงินรับล่วงหน้าจากลูกค้าตามสัญญาก่อสร้าง  ที่จะรับรู้เป็นรายได้ภายในหนึ่งปี | 7,405,484 | 6,964,227 | 6,997,805 | 6,677,880 |
| รวมหนี้สินหมุนเวียน | 10,884,005 | 9,763,336 | 7,513,134 | 7,212,087 |
|  |  |  |  |  |
| หนี้สินไม่หมุนเวียน |  |  |  |  |
| เงินรับล่วงหน้าจากลูกค้าตามสัญญาก่อสร้าง | 6,374,361 | 5,695,411 | 4,354,633 | 3,920,684 |
| รวมหนี้สินไม่หมุนเวียน | 6,374,361 | 5,695,411 | 4,354,633 | 3,920,684 |
|  |  |  |  |  |
| รวมหนี้สินที่เกิดจากสัญญา | 17,258,366 | 15,458,747 | 11,867,767 | 11,132,771 |

ณ วันที่ 31 มีนาคม 2564 งบการเงินรวมได้รวมรายได้ส่วนของบริษัทที่ได้รับรู้ในงบการเงินแล้วแต่ยังไม่เรียกชำระ จำนวน 295.14 ล้านบาท (688.78 ล้านรูปี) จากโครงการก่อสร้างกับรัฐวิสาหกิจแห่งหนึ่งของกิจการร่วมค้า ในต่างประเทศ ซึ่งเป็นการร่วมลงทุนระหว่างบริษัทและบริษัทย่อยในต่างประเทศแห่งหนึ่ง กิจการร่วมค้าได้ดำเนินการก่อสร้างเสร็จสิ้นแล้วในเดือนธันวาคม 2561 และได้รับหนังสือรับมอบงาน (Taking Over Certificate) จากผู้ว่าจ้างแล้ว แต่ยังไม่สามารถเบิกเงินค่าผลงานงวดสุดท้ายได้ อย่างไรก็ตาม เมื่อวันที่ 29 มีนาคม 2562 กิจการร่วมค้าได้ยื่นหนังสือยืนยันการทำงานแล้วเสร็จ (Statement of Completion) แก่เจ้าของโครงการเพื่อให้ออกหนังสือรับรองงานที่แล้วเสร็จสมบูรณ์ (Final Completion Certificate) เพื่อให้สามารถเบิกเงินค่าผลงานได้ และผู้ว่าจ้างได้ออกหนังสือรับรองงาน (Performance Certificate) ให้กับกิจการร่วมค้าเมื่อวันที่ 24 ธันวาคม 2563 และอยู่ระหว่างดำเนินการเพื่อออกใบแจ้งหนี้เรียกเก็บค่างานงวดสุดท้าย ทั้งนี้ มูลค่าที่คาดว่าจะได้รับจากรายได้ที่ยังไม่เรียกชำระดังกล่าวขึ้นอยู่กับผลการเจรจากับผู้ว่าจ้าง ซึ่งยังไม่สามารถสรุปได้ในปัจจุบันอันเนื่องจากข้อจำกัดจากสถานการณ์การแพร่ระบาดของโรคติดเชื้อไวรัสโคโรนา 2019 อย่างไรก็ตาม ผู้บริหารของกิจการร่วมค้าเชื่อมั่นว่าจะได้รับการรับรองเพื่อออกใบ แจ้งหนี้เรียกเก็บค่าผลงานงวดสุดท้าย และจะได้รับชำระเงินค่าผลงานจากผู้ว่าจ้างได้ในภายหลัง

1. **เงินลงทุนในบริษัทย่อย บริษัทร่วม บริษัทที่ควบคุมร่วมกัน และกิจการร่วมค้า**

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| เงินลงทุนในบริษัทย่อย | - | - | 11,788,289 | 11,788,289 |
| เงินลงทุนในบริษัทร่วม และ  บริษัทที่ควบคุมร่วมกัน | 2,372,916 | 2,333,075 | 2,369,980 | 2,369,980 |
| เงินลงทุนในกิจการร่วมค้า | 297,389 | 342,721 | - | - |
| รวม | 2,670,305 | 2,675,796 | 14,158,269 | 14,158,269 |

* 1. เงินลงทุนในบริษัทย่อย

ไม่มีการเปลี่ยนแปลงของเงินลงทุนในบริษัทย่อยในระหว่างงวดสามเดือนสิ้นสุดวันที่ 31 มีนาคม 2564

* 1. เงินลงทุนในบริษัทร่วม และบริษัทที่ควบคุมร่วมกัน

รายการเคลื่อนไหวของเงินลงทุนในบริษัทร่วมและบริษัทที่ควบคุมร่วมกัน ซึ่งบันทึกบัญชีตามวิธีส่วนได้เสีย ในงบการเงินรวม ในระหว่างงวดสามเดือนสิ้นสุดวันที่ 31 มีนาคม 2564 มีดังต่อไปนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| ยอดคงเหลือ ณ วันที่ 1 มกราคม 2564 | 2,333,075 | 2,369,980 |
| บวก : ส่วนแบ่งกำไรจากบริษัทร่วมและ  บริษัทที่ควบคุมร่วมกัน | 498 | - |
| หัก : ปรับปรุงกำไรระหว่างกันจากงานก่อสร้าง  โครงการระหว่างพัฒนาของบริษัทที่  ควบคุมร่วมกัน | (10,886) | - |
| บวก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | 50,229 | - |
| ยอดคงเหลือ ณ วันที่ 31 มีนาคม 2564 | 2,372,916 | 2,369,980 |

โครงการระหว่างพัฒนาที่สำคัญ ซึ่งบริษัทได้ลงทุนผ่านบริษัทร่วมและบริษัทที่ควบคุมร่วมกัน มีดังนี้

โครงการ First Dhaka Elevated Expressway

บริษัทลงทุนในโครงการผ่านบริษัท First Dhaka Elevated Expressway ซึ่งเป็นบริษัทที่ควบคุมร่วมกัน Bangladesh Bridge Authority ของรัฐบาลสาธารณรัฐประชาชนบังคลาเทศ ได้ออกหนังสืออนุญาตให้บริษัทที่ควบคุมร่วมกันดำเนินการก่อสร้างและบริการโครงการทางด่วนยกระดับ Dhaka Elevated Expressway โดยมีอายุสัมปทานเป็นระยะเวลา 25 ปี ซึ่งรวมระยะเวลางานก่อสร้าง 42 เดือน

ปัจจุบัน บริษัทที่ควบคุมร่วมกันได้ดำเนินการก่อสร้างโครงการในพื้นที่ในช่วงที่ 1 ระยะทาง 7.45 กิโลเมตร ซึ่งแล้วเสร็จประมาณร้อยละ 60.63 โครงการในพื้นที่ในช่วงที่ 2 และ 3 ระยะทางรวม 12.28 กิโลเมตร ซึ่งแล้วเสร็จประมาณร้อยละ 8.27

โครงการเหมืองแร่บ๊อกไซต์ และโครงการก่อสร้างโรงงานอลูมิน่า

บริษัทลงทุนในโครงการผ่าน Sino Lao Aluminum Corporation ซึ่งเป็นบริษัทร่วมที่จัดตั้งในสาธารณรัฐประชาธิปไตยประชาชนลาว บริษัทร่วมได้รับประทานบัตรการทำเหมืองแร่บ๊อกไซต์จากรัฐบาลสาธารณรัฐประชาธิปไตยประชาชนลาวในปี 2552 ทั้งนี้ บริษัทมีเงินลงทุนในบริษัทร่วม ลูกหนี้การค้า ลูกหนี้เงินประกันผลงาน และเงินให้กู้ยืมเพื่อลงทุนในโครงการดังกล่าวจำนวนรวม 1,114.28 ล้านบาท บริษัทร่วมได้ดำเนินการขอใบรับรองรายงานสิ่งแวดล้อมและสังคม (ESIA Certificate) ของโครงการ โดยบริษัทร่วมได้ปฏิบัติตามหลักเกณฑ์ที่กำหนดไว้ตามกฎหมายแร่ และได้นำส่งเอกสารให้กรมนโยบายทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อมเรียบร้อยแล้ว นอกจากบริษัทร่วมอยู่ระหว่างการเจรจากับผู้ร่วมลงทุน โดยได้ว่าจ้างที่ปรึกษาโครงการเพื่อจัดทำรายงาน Upgrading Bankable Feasibility Study ในการศึกษาความเป็นไปได้ของโครงการ เพื่อใช้ในการจัดหาแหล่งเงินทุน เพื่อพัฒนาโครงการต่อไป

ในเดือนมกราคม 2564 บริษัทร่วมได้รับหนังสือจากสำนักงานนายกรัฐมนตรีของสาธารณรัฐประชาธิปไตยประชาชนลาว เกี่ยวกับการให้การสนับสนุนโครงการฯ และมอบหมายให้หน่วยงานที่เกี่ยวข้อง พิจารณาทบทวน เงื่อนไขในสัญญา เพื่อให้สอดคล้องกับนโยบายและกฎหมาย

* 1. เงินลงทุนในกิจการร่วมค้า

รายการเคลื่อนไหวของเงินลงทุนในกิจการร่วมค้า ซึ่งบันทึกบัญชีตามวิธีส่วนได้เสียในงบการเงินรวมในระหว่างงวดสามเดือนสิ้นสุดวันที่ 31 มีนาคม 2564 มีดังต่อไปนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| ยอดคงเหลือ ณ วันที่ 1 มกราคม 2564 | 342,721 | - |
| บวก : ส่วนแบ่งกำไรจากกิจการร่วมค้า | 8,128 | - |
| หัก : รับส่วนแบ่งกำไรจากกิจการร่วมค้า | (83,756) | - |
| บวก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | 30,296 | - |
| ยอดคงเหลือ ณ วันที่ 31 มีนาคม 2564 | 297,389 | - |

ในปี 2562 CMC/ITD/SONGDA Joint Venture และผู้ว่าจ้างมีข้อพิพาทเกี่ยวกับการบอกเลิกสัญญาว่าจ้าง ซึ่งข้อพิพาทดังกล่าวอยู่ระหว่างการพิจารณาของคณะกรรมการวินิจฉัยข้อพิพาท Dispute Adjudication Board (DAB) อย่างไรก็ตาม เมื่อวันที่ 15 มกราคม 2564 DAB ได้พิจารณาผลข้อพิพาท ซึ่งสรุปว่าการบอกเลิกสัญญาจากผู้ว่าจ้างเป็นโมฆะ และกำหนดให้ผู้ว่าจ้างคืนหลักทรัพย์ค้ำประกันให้แก่กิจการร่วมค้า

ในเดือนเมษายน 2564 กิจการร่วมค้าได้ส่งหนังสือขอเจรจาหารือเพิ่มเติมกับผู้ว่าจ้าง เพื่อเรียกร้องสิทธิการขอรับชำระมูลค่างานที่กิจการร่วมค้าได้ทำไปแล้ว รวมถึงมูลค่าของวัสดุอุปกรณ์ และเครื่องจักรซึ่งเป็นกรรมสิทธิ์ของกิจการร่วมค้าที่ยังอยู่ในโครงการก่อสร้าง อย่างไรก็ตาม เรื่องดังกล่าวอยู่ระหว่างการพิจารณาของผู้ว่าจ้าง ซึ่งยังไม่สามารถสรุปได้ในปัจจุบัน ดังนั้น ฝ่ายบริหารของกิจการร่วมค้าจึงยังไม่สามารถประเมิน ผลกระทบที่อาจเกิดขึ้นต่อมูลค่าที่คาดว่าจะได้รับคืนของสินทรัพย์ และภาระผูกพันในหนี้สินปัจจุบัน รวมถึงภาระหนี้สินที่อาจเกิดขึ้นในอนาคตจากเรื่องดังกล่าวได้

1. **เงินลงทุนระยะยาวอื่น**

สินทรัพย์ทางการเงินประเภทตราสารทุนต้องวัดด้วยมูลค่ายุติธรรมผ่านกำไรขาดทุน ทั้งนี้ กลุ่มบริษัทเลือกวัดมูลค่ายุติธรรมของตราสารทุนที่อยู่ในความต้องการของตลาด ซึ่งไม่ได้ถือไว้เพื่อค้าด้วยวิธีมูลค่ายุติธรรมผ่านกำไรขาดทุนเบ็ดเสร็จอื่น

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม  2564 | 31 ธันวาคม 2563 | 31 มีนาคม  2564 | 31 ธันวาคม 2563 |
|  |  |  |  |  |
| เงินลงทุนที่วัดมูลค่ายุติธรรมผ่านกำไรหรือขาดทุน | 655,524 | 655,524 | 520,298 | 520,298 |
| เงินลงทุนที่วัดมูลค่ายุติธรรมผ่านกำไรขาดทุน  เบ็ดเสร็จอื่น | 457,668 | 369,918 | 431,042 | 348,394 |
| รวมเงินลงทุนระยะยาวอื่น | 1,113,192 | 1,025,442 | 951,340 | 868,692 |

รายการเคลื่อนไหวของเงินลงทุนระยะยาวอื่นในระหว่างงวดสามเดือนสิ้นสุดวันที่ 31 มีนาคม 2564 มีดังต่อไปนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| ยอดคงเหลือ ณ วันที่ 1 มกราคม 2564 | 1,025,442 | 868,692 |
| บวก : กำไรที่ยังไม่เกิดขึ้นจากการเปลี่ยนแปลง มูลค่ายุติธรรมของเงินลงทุน | 87,750 | 82,648 |
| ยอดคงเหลือ ณ วันที่ 31 มีนาคม 2564 | 1,113,192 | 951,340 |

1. **ต้นทุนระหว่างพัฒนาสำหรับสิทธิในสัมปทาน – โครงการทวาย**

|  |  |  |  |  |
| --- | --- | --- | --- | --- |
|  |  |  | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม  2564 | 31 ธันวาคม 2563 | 31 มีนาคม  2564 | 31 ธันวาคม 2563 |
|  |  |  |  |  |
| สิทธิในสัมปทาน | 157,889 | 151,328 | - | - |
| ต้นทุนระหว่างพัฒนา | 7,675,435 | 7,674,015 | 5,205,964 | 5,205,964 |
| รวม | 7,833,324 | 7,825,343 | 5,205,964 | 5,205,964 |

การเปลี่ยนแปลงของต้นทุนระหว่างพัฒนาสำหรับสิทธิในสัมปทาน **–** โครงการทวาย สำหรับงวดสามเดือนสิ้นสุดวันที่ 31 มีนาคม 2564 มีรายละเอียดดังนี้

|  |  |  |
| --- | --- | --- |
|  | (หน่วย : พันบาท) | |
|  | งบการเงินรวม | งบการเงินเฉพาะของบริษัท |
|  |  |  |
| **ยอดคงเหลือ ณ วันที่** 1 **มกราคม** 2564 | 7,825,343 | 5,205,964 |
| บวก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | 7,981 | - |
| ยอดคงเหลือ ณ วันที่ 31 มีนาคม 2564 | 7,833,324 | 5,205,964 |

ณ วันที่ 31 มีนาคม 2564 บริษัทและบริษัทย่อยมีต้นทุนการพัฒนาโครงการนิคมอุตสาหกรรมและโครงสร้างพื้นฐานในพื้นที่เขตเศรษฐกิจพิเศษทวายเพื่อให้ได้มาซึ่งสิทธิสัมปทานรวมเป็นเงิน 7,833.32 ล้านบาท และ 5,205.96 ล้านบาท ตามลำดับ (31 ธันวาคม 2563 : 7,825.34 ล้านบาท และ 5,205.96 ล้านบาท ตามลำดับ)

กลุ่มบริษัทได้ดำเนินการพัฒนาพื้นที่ไปแล้วตั้งแต่ปี 2553 ต่อมาในปี 2556 โครงการดังกล่าวได้รับการสนับสนุนจากรัฐบาลไทยและรัฐบาลแห่งสาธารณรัฐแห่งสหภาพเมียนมา ซึ่งได้มีการจัดตั้งนิติบุคคลเฉพาะกิจ (Dawei SEZ Development Company Limited “SPV”) เพื่อร่วมกันผลักดันและกำหนดนโยบายการพัฒนาโครงการ และได้มีการพิจารณาให้สิทธิกับบริษัทในการได้รับการชดเชยเงินคืนในส่วนของเงินลงทุนพัฒนาโครงการทวายที่กลุ่มบริษัทได้ลงทุนไปก่อนหน้า จากผู้ลงทุนรายใหม่ของแต่ละโครงการ ตามข้อสรุปรายงาน Due Diligence ภายใต้สัญญา Tripartite Memorandum ที่ลงนามร่วมกันระหว่างคณะกรรมการบริหารเขตเศรษฐกิจพิเศษทวาย (DSEZ MC) นิติบุคคลเฉพาะกิจ และบริษัท

ในปี 2558 DSEZ MC ได้พิจารณาแผนการพัฒนาเขตเศรษฐกิจพิเศษทวาย โดยกำหนดให้มีการพัฒนาโครงการเขตเศรษฐกิจพิเศษทวายระยะเริ่มแรก (DSEZ Initial Phase) เพื่อพัฒนาพื้นที่นิคมอุตสาหกรรม 27 ตารางกิโลเมตรและโครงสร้างพื้นฐานและสาธารณูปโภคที่เกี่ยวข้อง และโครงการเขตเศรษฐกิจพิเศษทวายระยะสมบูรณ์ (DSEZ Full Phase)

กลุ่มบริษัทย่อยทางอ้อมในต่างประเทศและผู้ร่วมลงทุน (“กลุ่มบริษัทผู้รับสัมปทาน”) ได้สิทธิสัมปทานและได้ลงนามในสัญญาสัมปทานจำนวน 7 ฉบับ สำหรับสิทธิในการพัฒนาโครงการสัมปทาน 8 โครงการ กับ DSEZ MC พร้อมกันนี้ DSEZ MC นิติบุคคลเฉพาะกิจ และบริษัท ได้ทำข้อตกลงเพิ่มเติม ภายใต้สัญญา Supplemental Memorandum of Understanding to the Tripartite Memorandum เพื่อกำหนดกรอบเงื่อนไขการให้ทางเลือกกับบริษัทในการได้รับสิทธิในที่ดินเพิ่มเติม (Land Right Option) สำหรับการพัฒนาและบริหารจัดการโครงการเขตเศรษฐกิจพิเศษทวายระยะเริ่มแรก เพื่อทดแทนการชดเชยเงินคืนในส่วนที่กลุ่มบริษัทได้ลงทุนไว้ก่อนหน้า

ความคืบหน้าของโครงการเขตเศรษฐกิจพิเศษทวาย มีดังนี้

1. โครงการเขตเศรษฐกิจพิเศษทวายระยะเริ่มแรก (DSEZ Initial Phase)
2. สัญญาเช่าที่ดินจากรัฐบาลสาธารณรัฐแห่งสหภาพเมียนมา

ภายหลังจากที่ได้รับสิทธิสัมปทาน กลุ่มบริษัทผู้รับสัมปทานได้มีการหารือกับ DSEZ MC เพื่อขอสัญญาเช่าที่ดินของทุกโครงการที่มีเนื้อหาสัญญาที่เห็นพ้องตรงกันก่อนเริ่มทำการพัฒนาโครงการ ทั้งนี้ บริษัทผู้รับสัมปทานได้รับสัญญาเช่าที่ดินของโครงการนิคมอุตสาหกรรมและถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา (Initial Industrial Estate and Two-lane Road) เพียงโครงการเดียว ในขณะที่สัญญาเช่าที่ดินสำหรับโครงสร้างพื้นฐานและสาธารณูปโภคของโครงการสัมปทานที่เหลือ ยังไม่ได้มีการนำส่งจาก DSEZ MC

เมื่อวันที่ 30 ธันวาคม 2563 กลุ่มบริษัทผู้รับสัมปทานได้รับหนังสือจาก DSEZ MC แจ้งยกเลิกสัญญาสัมปทานทุกโครงการในเขตเศรษฐกิจพิเศษทวายระยะแรก (Notice of Termination) โดยอ้างเหตุที่ว่ากลุ่มบริษัทผู้รับสัมปทานผิดเงื่อนไขในสัญญาสัมปทานเกี่ยวกับการจ่ายชำระค่าสิทธิสัมปทานรายปี และผิดเงื่อนไขในสัญญาสัมปทานโครงการนิคมอุตสาหกรรมและถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา ที่กำหนดเพิ่มเติมโดย DSEZ MC ซึ่งกำหนดให้กลุ่มบริษัทผู้รับสัมปทานนี้ดำเนินการให้บริษัท อิตาเลียนไทย ดีเวล๊อปเมนต์ จำกัด (มหาชน) ลงนามหนังสือขอยกเลิกสิทธิในการได้รับชดเชยเงินลงทุนที่กลุ่มบริษัทได้ลงทุนไปก่อนหน้าภายใต้สัญญา Tripartite Memorandum ซึ่งเป็นเงื่อนไขที่ DSEZ MC กำหนดขึ้นฝ่ายเดียว อย่างไรก็ตาม บริษัทมิได้เห็นชอบกับเหตุแห่งการยกเลิกสัญญาสัมปทานดังกล่าว และเพื่อเป็นการรักษาสิทธิเรียกร้องในสัญญาที่ได้ทำไว้ดังกล่าวข้างต้น กลุ่มบริษัทผู้รับสัมปทานได้ดำเนินการหารือกับที่ปรึกษาทางกฎหมายและส่งหนังสือโต้แย้งเกี่ยวกับเหตุแห่งการยกเลิกสัญญา เพื่อชี้แจงกลับไปยังคณะกรรมการบริหารเขตเศรษฐกิจพิเศษทวาย เมื่อวันที่ 19 มกราคม 2564 และขอเจรจาหารือร่วมกันในประเด็นดังกล่าว ซึ่งปัจจุบันอยู่ระหว่างการรอหน่วยงานดังกล่าวตอบรับการพิจารณาหารือร่วมกัน

เนื่องจาก โครงการเขตเศรษฐกิจพิเศษทวายเป็นโครงการยุทธศาสตร์ที่สำคัญของภูมิภาคซึ่งได้รับการสนับสนุนของภาครัฐโดยผ่านการลงนามในข้อตกลงระหว่างรัฐบาลไทยและรัฐบาลเมียนมา ซึ่งมีการประชุมหารือเพื่อผลักดันการพัฒนาโครงการมาโดยตลอด ประกอบกับการลงทุนของนักลงทุนไทยในต่างประเทศยังได้รับความคุ้มครองการลงทุน (Protection of Investment) ตามกรอบความตกลงระหว่างประเทศและภูมิภาค ด้วยปัจจัยดังกล่าว บริษัทจึงได้ส่งหนังสือถึงทางรัฐบาลไทยเพื่อรายงานให้รัฐบาลไทยทราบสถานการณ์ดังกล่าวด้วย

อย่างไรก็ตาม สืบเนื่องจากเหตุการณ์ทางการเมืองในประเทศเมียนมาในปัจจุบัน ทำให้การการเจรจา เพื่อหาทางออกร่วมกันระหว่างกลุ่มบริษัทกับหน่วยงานภาครัฐของเมียนมาชะลอตัวลง อีกทั้ง รัฐบาลเมียนมายังไม่ได้มีการแต่งตั้ง DSEZ MC ชุดใหม่ทดแทนชุดเดิม ทั้งนี้ กลุ่มบริษัทมีความตั้งใจเดินหน้าเพื่อขอเจรจาหารือเกี่ยวกับประเด็นการบอกยกเลิกสัญญากับ DSEZ MC ชุดใหม่อย่างฉันท์มิตร เพื่อให้การพัฒนาโครงการประสบความสำเร็จอย่างยั่งยืน และเชื่อมั่นว่าเรื่องดังกล่าวนี้จะคลี่คลายลงได้ในที่สุด

1. การสนับสนุนจากภาครัฐเรื่องการก่อสร้างถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา

จากการประชุมระหว่างภาครัฐบาลไทยและเมียนมา ซึ่งเป็นที่ทราบโดยทั่วไปว่าภาครัฐบาลไทยมีนโยบายในการสนับสนุนเงินกู้แบบผ่อนปรนให้กับภาครัฐบาลเมียนมา เพื่อดำเนินโครงการก่อสร้างถนนสองเลนเชื่อมต่อพื้นที่เขตเศรษฐกิจพิเศษทวายและชายแดนไทย-เมียนมา ซึ่งปัจจุบันภาครัฐอยู่ระหว่างหารือในรายละเอียดโครงการและเงื่อนไขต่างๆ โดยละเอียด

1. โครงการเขตเศรษฐกิจพิเศษทวายระยะสมบูรณ์ (DSEZ Full Phase)

แม้ว่าสิทธิในการได้รับเงินชดเชยเงินลงทุนในการพัฒนาโครงการนิคมอุตสาหกรรมและโครงสร้างพื้นฐานในพื้นที่เขตเศรษฐกิจพิเศษทวายที่กลุ่มบริษัทได้ลงทุนไปก่อนหน้า ยังคงเป็นไปตามสัญญา Tripartite Memorandum อย่างไรก็ตาม จำนวนเงินที่กลุ่มบริษัทจะได้รับชดเชยคืนนั้น ขึ้นอยู่กับผลสรุปของรายงาน Due Diligence จากที่ปรึกษาอิสระของ SPV ซึ่ง ณ ปัจจุบัน บริษัทยังไม่มีสิทธิในการเข้าถึงรายงานดังกล่าว นอกจากนี้ ยังขึ้นอยู่กับความคืบหน้าของการพัฒนาโครงการเขตเศรษฐกิจพิเศษทวายระยะสมบูรณ์ (DSEZ Full Phase) ซึ่งอาศัยการสนับสนุนจากรัฐบาลไทยและรัฐบาลของสาธารณรัฐแห่งสหภาพเมียนมาในการผลักดันโครงการสัมปทานต่างๆ ให้เกิดขึ้นในอนาคต รวมถึงการเข้ามาลงทุนของผู้ร่วมทุนรายใหม่ที่สนใจลงทุนในแต่ละโครงการสัมปทาน ทั้งนี้ ผู้บริหารของกลุ่มบริษัทยังคงมีความเชื่อมั่นต่อสิทธิของบริษัทในการได้รับการชดใช้เงินคืนในเงินลงทุนดังกล่าวภายใต้สัญญา Tripartite Memorandum และ Supplemental Memorandum of Understanding to the Tripartite Memorandum ที่ลงนามร่วมกันระหว่าง บริษัท DSEZ MC และ SPV เนื่องด้วยยังมีหน่วยงานของภาครัฐไทยและสาธารณรัฐแห่งสหภาพเมียนมา ซึ่งประกอบด้วย 1) คณะกรรมการร่วมระดับสูง (Joint High-level Committee) 2) คณะกรรมการประสานงานร่วม (JCC) และ 3) คณะทำงานเฉพาะกิจ (Joint Task Force) ซึ่งยังดำรงอยู่เพื่อผลักดันโครงการดังกล่าวตามนโยบายของภาครัฐ

1. **สิทธิในเหมืองแร่โปแตช และรายจ่ายในการสำรวจและพัฒนาแหล่งแร่ตั้งพัก**

บริษัทมีเงินลงทุนโดยรวมเท่ากับร้อยละ 90 ในโครงการเหมืองแร่โปแตซ ซึ่งเป็นการลงทุนผ่านกลุ่มบริษัทย่อย โดยมีเงินลงทุนรวมเป็นจำนวน 2,293.49 ล้านบาท และมีกระทรวงการคลังได้ถือหุ้นในบริษัทย่อยดังกล่าวร้อยละ 10 ของทุนจดทะเบียน

บริษัทย่อยได้รับสิทธิในการสำรวจแร่โปแตซในพื้นที่จังหวัดอุดรธานี ซึ่งอยู่ทางภาคตะวันออกเฉียงเหนือของ ประเทศไทย โดยบริษัทย่อยได้พบแหล่งแร่โปแตซขนาดใหญ่ 2 แหล่ง คือ แหล่งอุดรใต้และแหล่งอุดรเหนือ ณ วันที่ 31 มีนาคม 2564 และ 31 ธันวาคม 2563 บริษัทย่อยดังกล่าวมีต้นทุนการสำรวจและพัฒนาโครงการเหมืองแร่แล้วเป็น จำนวน 953.57 ล้านบาท โครงการดังกล่าวอยู่ระหว่างการดำเนินการขอประทานบัตรการทำเหมืองแร่โปแตซจากรัฐบาล ทั้งนี้ บริษัทย่อยได้ปฏิบัติตามหลักเกณฑ์ที่กำหนดไว้ตามกฎหมายแร่ และได้นำส่งเอกสารประกอบคำขอประทานบัตรการทำเหมืองแร่ให้กรมอุตสาหกรรมพื้นฐานและการเหมืองแร่ (กพร.) แล้ว

ในปี 2563 อธิบดี กพร. ได้รับรายงานความเห็นชอบเกี่ยวกับเงื่อนไขแนบท้ายประทานบัตรจากคณะกรรมการผู้มีส่วนได้เสียตามกฎหมายซึ่งแต่งตั้งโดยผู้ว่าราชการจังหวัดอุดรธานี ตามที่บัญญัติไว้ในพระราชบัญญัติแร่ พ.ศ.2560 และได้มีการเจรจากับบริษัทย่อยเกี่ยวกับรูปแบบการชำระผลประโยชน์พิเศษแก่รัฐ ค่าภาคหลวง และเงินบำรุงพิเศษ ตามประกาศกระทรวงอุตสาหกรรม ซึ่งปัจจุบัน กพร. อยู่ระหว่างการดำเนินการเพื่อสรุปข้อมูลดังกล่าว

เมื่อวันที่ 23 กุมภาพันธ์ 2564 บริษัทย่อยได้เข้าไปชี้แจงประเด็นคำถามเกี่ยวกับโครงการเหมืองแร่โปแตชจังหวัดอุดรธานี เพื่อให้ข้อมูลและนำเสนอเรื่องการขออนุญาตประทานบัตรของบริษัทย่อยต่อที่ประชุมคณะกรรมการแร่พิจารณาอนุมัติต่อไป ทั้งนี้ อธิบดี กพร. จะเป็นผู้ลงนามอนุญาตประทานบัตร ซึ่งคาดว่าจะแล้วเสร็จภายในปี 2564

ฝ่ายบริหารของบริษัทเชื่อว่า โครงการนี้จะเกิดขึ้นได้เพราะจะก่อให้เกิดประโยชน์ต่อพื้นที่ใกล้เคียงและประเทศชาติเป็นอย่างมาก และโครงการดังกล่าวจะได้รับการอนุมัติจากรัฐบาลและดำเนินการได้ตามแผน ดังนั้น ผู้บริหารของบริษัท จึงเชื่อว่าเงินลงทุนดังกล่าวจะไม่มีการด้อยค่า

1. **เงินให้กู้ยืมระยะยาวและเงินทดรองแก่กิจการที่เกี่ยวข้องกัน**

ณ วันที่ 31 มีนาคม 2564 และ วันที่ 31 ธันวาคม 2563 มียอดคงเหลือ ดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม  2564 | 31 ธันวาคม 2563 | 31 มีนาคม  2564 | 31 ธันวาคม 2563 |
|  |  |  |  |  |
| บริษัทย่อย | - | - | 932,146 | 867,254 |
| บริษัทที่ควบคุมร่วมกัน | 1,053,778 | 1,010,737 | - | - |
| รวม | 1,053,778 | 1,010,737 | 932,146 | 867,254 |
| หัก : ค่าเผื่อผลขาดทุนจากการด้อยค่า | - | - | (71,731) | (67,379) |
| สุทธิ | 1,053,778 | 1,010,737 | 860,415 | 799,875 |

รายการเคลื่อนไหวของเงินให้กู้ยืมระยะยาวและเงินทดรองแก่กิจการที่เกี่ยวข้องกันสำหรับงวดสามเดือนสิ้นสุด วันที่ 31 มีนาคม 2564 มีดังนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| ยอดคงเหลือ ณ วันที่ 1 มกราคม 2564 | 1,010,737 | 867,254 |
| บวก : ให้กู้ยืมระหว่างงวด | - | 65,292 |
| หัก : รับชำระระหว่างงวด | - | (400) |
| บวก : ส่วนปรับปรุงจากการแปลงค่างบการเงิน   ที่เป็นเงินต่างประเทศ | 43,041 | - |
| ยอดคงเหลือ ณ วันที่ 31 มีนาคม 2564 | 1,053,778 | 932,146 |

1. **ที่ดิน อาคาร และอุปกรณ์**

รายการเปลี่ยนแปลงอย่างย่อสำหรับที่ดิน อาคาร และอุปกรณ์ สำหรับงวดสามเดือนสิ้นสุดวันที่ 31 มีนาคม 2564 มีรายละเอียดดังนี้

|  |  |  |
| --- | --- | --- |
|  |  | (หน่วย : พันบาท) |
|  | งบการเงินรวม | งบการเงินเฉพาะของบริษัท |
|  |  |  |
| มูลค่าสุทธิตามบัญชี ณ วันที่ 1 มกราคม 2564 | 29,614,035 | 19,934,606 |
| บวก : ซื้อ | 809,490 | 275,641 |
| บวก : รับโอนจากสินทรัพย์สิทธิการใช้ | 71,239 | 69,759 |
| หัก : จำหน่าย | (490,239) | (212,439) |
| หัก : ค่าเสื่อมราคาสำหรับงวด | (998,414) | (657,378) |
| บวก : ค่าเสื่อมราคาสะสมของสินทรัพย์ที่จำหน่าย | 348,735 | 196,937 |
| บวก : ส่วนปรับปรุงจากการแปลงค่างบการเงินที่เป็น  เงินต่างประเทศ | 136,919 | 30,208 |
| มูลค่าสุทธิตามบัญชี ณ วันที่ 31 มีนาคม 2564 | 29,491,765 | 19,637,334 |

1. **สินทรัพย์สิทธิการใช้**

รายการเคลื่อนไหวของสินทรัพย์สิทธิการใช้สำหรับงวดสามเดือนสิ้นสุดวันที่ 31 มีนาคม 2564 มีดังนี้

|  |  |  |  |
| --- | --- | --- | --- |
|  | (หน่วย : พันบาท) | | |
|  | งบการเงินรวม |  | งบการเงินเฉพาะของบริษัท |
|  |  |  |  |
| มูลค่าสุทธิตามบัญชี ณ วันที่ 1 มกราคม 2564 | 2,844,016 |  | 2,185,894 |
| บวก : เพิ่มขึ้น | 39,101 |  | 38,674 |
| หัก : ลดลง | (2,235) |  | (2,068) |
| หัก : โอนจัดประเภทเป็นที่ดิน อาคาร และอุปกรณ์ | (71,239) |  | (69,759) |
| หัก : ค่าตัดจำหน่ายสำหรับงวด | (120,151) |  | (85,394) |
| บวก : ส่วนปรับปรุงจากการแปลงค่างบการเงิน  ที่เป็นเงินต่างประเทศ | 10,305 |  | 2,152 |
| มูลค่าสุทธิตามบัญชี ณ วันที่ 31 มีนาคม 2564 | 2,699,797 |  | 2,069,499 |

1. **ค่าใช้จ่ายสัมปทานรอตัดบัญชีและต้นทุนโครงการระหว่างพัฒนา**

|  |  |  |  |  |
| --- | --- | --- | --- | --- |
|  |  |  | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| โครงการระหว่างการพัฒนาในสาธารณรัฐ |  |  |  |  |
| โมซัมบิก | 2,338,208 | 2,284,280 | 2,008,522 | 1,993,231 |

*โครงการระหว่างการพัฒนา - สาธารณรัฐโมซัมบิก*

ในปี 2556 บริษัทย่อยในต่างประเทศแห่งหนึ่งได้ลงนามสัมปทานจำนวน 2 ฉบับ กับกระทรวงคมนาคมและการสื่อสารสาธารณรัฐโมซัมบิก เพื่อก่อสร้างและบริหารจัดการทางรถไฟลำเลียงของหนัก และท่าเรือน้ำลึกที่ Macuse เพื่อส่งออกถ่านหินและสินค้าอื่น โดยมีมูลค่าโครงการรวม 3,200 ล้านเหรียญดอลล่าร์สหรัฐฯ (เทียบเท่าประมาณ 96,000 ล้านบาท) และมีระยะเวลาสัมปทาน 30 ปี (รวมระยะเวลาในการก่อสร้าง)

ในระหว่างปี 2563 ผู้บริหารของบริษัทย่อยได้พิจารณาปรับแผนธุรกิจใหม่ โดยแบ่งการพัฒนาโครงการออกเป็น 2 ระยะ ดังนี้ ระยะที่ 1 การพัฒนาท่าเรือขนส่งสินค้าทั่วไปที่ Macuse และระยะที่ 2 การดำเนินการก่อสร้างทางรถไฟลำเลียงของหนัก และท่าเรือน้ำลึก

ในระหว่างงวด บริษัทย่อยได้รับใบอนุญาตการศึกษาผลกระทบสภาพแวดล้อมทางสังคม (ESIA License) สำหรับการก่อสร้างท่าเรือดังกล่าว และอยู่ระหว่างการคัดเลือกผู้รับเหมาโครงการก่อสร้างสำหรับงานวิศวกรรม จัดหา และก่อสร้าง (EPC Contractor) นอกจากนี้ ผู้บริหารของบริษัทย่อยอยู่ระหว่างการเจรจากับกองทุนเพื่อจัดหาเงินทุนเพื่อใช้ในโครงการระยะที่ 1 ซึ่งปัจจุบันได้เริ่มดำเนินการเข้าเตรียมพื้นที่บางส่วนแล้ว

1. **เงินเบิกเกินบัญชีและเงินกู้ยืมระยะสั้นจากสถาบันการเงิน**

ณ วันที่ 31 มีนาคม 2564 และ วันที่ 31 ธันวาคม 2563 เงินเบิกเกินบัญชีธนาคารและเงินกู้ยืมระยะสั้นจากสถาบันการเงิน มีดังนี้

|  |  |  |  |  |
| --- | --- | --- | --- | --- |
|  |  | | (หน่วย : พันบาท) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| เงินเบิกเกินบัญชีธนาคาร | 130,951 | 1,031,879 | 2,726 | 286 |
| เงินกู้ยืมระยะสั้นจากสถาบันการเงิน | 7,005,555 | 6,086,673 | 5,521,897 | 4,700,787 |
| รวม | 7,136,506 | 7,118,552 | 5,524,623 | 4,701,073 |

เงินกู้ยืมจากสถาบันการเงินเป็นเงินกู้ยืมทั้งในและต่างประเทศในสกุลเงิน ดังนี้

|  |  |  |  |  |
| --- | --- | --- | --- | --- |
|  |  | | (หน่วย : ล้าน) | |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| บาท | 5,413 | 4,894 | 4,996 | 4,452 |
| รูปีอินเดีย | 2,489 | 2,307 | - | - |
| ตากาบังคลาเทศ | 1,422 | 701 | 1,422 | 701 |
|  |  |  |  |  |

อัตราดอกเบี้ยสำหรับเงินกู้ยืมที่เป็นเงินบาทจะเท่ากับอัตราตลาดในประเทศ อัตราดอกเบี้ยสำหรับเงินกู้ยืมที่เป็นเงินรูปีอินเดียจะเท่ากับอัตราตลาดในประเทศอินเดีย และอัตราดอกเบี้ยสำหรับเงินกู้ยืมที่เป็นเงินตากาบังคลาเทศจะเท่ากับอัตราตลาดในประเทศบังคลาเทศ

ณ วันที่ 31 มีนาคม 2564 และ วันที่ 31 ธันวาคม 2563 เงินกู้ยืมบางส่วนจำนวน 3,596.12 ล้านบาท และ 3,232.62 ล้านบาท ตามลำดับ ใช้เพื่อสนับสนุนสินเชื่อโครงการ (Project Finance) งานก่อสร้างบางโครงการโดยเฉพาะเจาะจงที่ธนาคารผู้ให้กู้ได้กำหนดเงื่อนไขให้บริษัทนำเงินค่างานของโครงการนั้นๆ ผ่านเข้าบัญชีของบริษัทที่เปิดไว้กับธนาคาร

ณ วันที่ 31 มีนาคม 2564 และ วันที่ 31 ธันวาคม 2563 บริษัทมีวงเงินเบิกเกินบัญชีและเงินกู้ยืมระยะสั้นตามสัญญาเงินกู้ที่ยังไม่ได้เบิกใช้เป็นจำนวน 10,162.65 ล้านบาท และ 12,773.70 ล้านบาท ตามลำดับ

1. **เจ้าหนี้การค้า – กิจการที่เกี่ยวข้องกัน**

ณ วันที่ 31 มีนาคม 2564 และ วันที่ 31 ธันวาคม 2563 มียอดคงเหลือ ดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| บริษัทย่อย | - | - | 562,637 | 672,300 |
| บริษัทร่วม บริษัทที่ควบคุมร่วมกัน  และกิจการร่วมค้า | 112,913 | 128,104 | 94,681 | 109,997 |
| บริษัทที่เกี่ยวข้องกัน | 1,516,785 | 1,449,218 | 1,507,519 | 1,440,659 |
| รวม | 1,629,698 | 1,577,322 | 2,164,837 | 2,222,956 |

1. **เงินกู้ยืมระยะสั้นและเงินทดรองจากกิจการที่เกี่ยวข้องกัน**

ณ วันที่ 31 มีนาคม 2564 และ วันที่ 31 ธันวาคม 2563 มียอดคงเหลือดังนี้

|  |  | | (หน่วย : พันบาท) | |
| --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |
|  | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
|  |  |  |  |  |
| บริษัทย่อย | - | - | 459,282 | 440,523 |
| บริษัทที่ควบคุมร่วมกัน | 52,435 | 18,085 | - | - |
| บริษัทที่เกี่ยวข้องกัน | - | 58,741 | - | 58,741 |
| รวม | 52,435 | 76,826 | 459,282 | 499,264 |

1. **เงินกู้ยืมระยะยาว**

ณ วันที่ 31 มีนาคม 2564 และ วันที่ 31 ธันวาคม 2563 เงินกู้ยืมระยะยาวมียอดคงเหลือดังนี้

|  |  |  |  |  |  |
| --- | --- | --- | --- | --- | --- |
|  |  | | (หน่วย : พันบาท) | | |
|  | งบการเงินรวม | | งบการเงินเฉพาะของบริษัท | | |
|  | 31 มีนาคม 2564 | 31 ธันวาคม 2563 | | 31 มีนาคม 2564 | 31 ธันวาคม 2563 | |
|  |  |  | |  |  | |
| ยอดคงเหลือ | 20,795,133 | 21,241,386 | | 16,364,153 | 17,077,387 | |
| หัก : ส่วนที่ถึงกำหนดชำระภายในหนึ่งปี | (12,302,357) | (11,943,288) | | (11,585,554) | (11,224,108) | |
| สุทธิ | 8,492,776 | 9,298,098 | | 4,778,599 | 5,853,279 | |

การเปลี่ยนแปลงของเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2564 มีรายละเอียดดังนี้

|  |  |  |
| --- | --- | --- |
|  | (หน่วย : พันบาท) | |
|  | งบการเงินรวม | งบการเงินเฉพาะของบริษัท |
|  |  |  |
| **ยอดคงเหลือ ณ วันที่** 1 **มกราคม** 2564 | 21,241,386 | 17,077,387 |
| บวก : กู้เพิ่มเติม | 913,360 | 463,966 |
| หัก : จ่ายคืนเงินกู้ | (1,393,614) | (1,177,200) |
| บวก : ส่วนปรับปรุงจากการแปลงค่างบการเงิน  ที่เป็นเงินตราต่างประเทศ | 34,001 | - |
| ยอดคงเหลือ ณ วันที่ 31 มีนาคม 2564 | 20,795,133 | 16,364,153 |

เงินกู้ยืมระยะยาว ณ วันที่ 31 มีนาคม 2564 และ 31 ธันวาคม 2563 มีดังนี้

|  |  |  |  |  | ล้านบาท | | | |
| --- | --- | --- | --- | --- | --- | --- | --- | --- |
|  |  |  |  |  | งบการเงินรวม | | งบการเงินเฉพาะของบริษัท | |
| เงินกู้ | วงเงิน (ล้านบาท) | อัตราดอกเบี้ย (ร้อยละ) | เงื่อนไขการชำระคืน | การค้ำประกัน | 31 มีนาคม 2564 | 31 ธันวาคม 2563 | 31 มีนาคม 2564 | 31 ธันวาคม 2563 |
| **ส่วนของบริษัทใหญ่** | |  |  |  |  |  |  |  |
|  | 16,656 | MLR – 1 ต่อปี | ชำระภายในปี 2564 – ปี 2566 หรือเมื่อสิ้นสุดโครงการแล้วแต่เหตุการณ์ใดจะเกิดก่อน | โอนสิทธิค่างานตามสัญญาก่อสร้าง | 16,365 | 17,077 | 16,364 | 17,077 |
|  |  | MLR – 1.25 ต่อปี | ชำระภายในปี 2564 หรือเมื่อสิ้นสุดโครงการแล้วแต่เหตุการณ์ใดจะเกิดก่อน | โอนสิทธิค่างานตามสัญญาก่อสร้าง |  |  |  |  |
|  |  | MLR – 1.50 ต่อปี | ชำระภายในปี 2564 – ปี 2567 หรือเมื่อสิ้นสุดโครงการแล้วแต่เหตุการณ์ใดจะเกิดก่อน | โอนสิทธิค่างานตามสัญญาก่อสร้าง |  |  |  |  |
|  |  | อัตราตลาดต่อปี  ชำระภายในปี 2562 – ปี 2563 หรือเมื่อสิ้นสุดโครงการแล้วแต่เหตุการณ์ใดจะเกิดก่อน บัญชีเงินฝากธนาคารสำหรับ  รับเงินค่างาน | ชำระภายในปี 2564 หรือเมื่อสิ้นสุดโครงการแล้วแต่เหตุการณ์ใดจะเกิดขึ้นก่อน  จะเกิดก่อน | บัญชีเงินฝากธนาคารสำหรับรับเงินค่างาน |  |  |  |  |
|  |  | 4 ต่อปี | ชำระตามสัญญา | - |  |  |  |  |
|  |  | 5.25 ต่อปี | ชำระภายในปี 2567 | ที่ดิน |  |  |  |  |
|  |  | 4.75 ต่อปี | ชำระภายในปี 2570 | - |  |  |  |  |
| **ส่วนของบริษัทย่อย** | | | | | | | | |
| 1 | 349 | MLR – 1, MLR – 1.70, MLR – 3.05 และ MLR – 3.15 ต่อปี | ชำระภายในปี 2565 – 2568 | ค้ำประกันโดยบริษัทใหญ่  เครื่องจักร และอุปกรณ์ | 175 | 195 | - | - |
| 2 | 631 | MLR ต่อปี | ชำระตามสัญญา | ค้ำประกันโดยบริษัทใหญ่  ที่ดินและเครื่องจักร | 48 | 92 | - | - |
| 3 | 5,745 | MLR – 1.50 ต่อปี | ชำระภายในปี 2564 – 2569 | ค้ำประกันโดยบริษัทใหญ่  เครื่องจักร และโอนสิทธิค่างานก่อสร้าง | 2,565 | 2,718 | - | - |
| 4  5 | 5,600 ล้านตากา  บังคลาเทศ  470 | แบบลอยตัวอ้างอิงธนาคารแห่งชาติ  บังคลาเทศบวกร้อยละ 6 ต่อปี  2.51, 2.80, 2.84 และ 3.25 ต่อปี | ชำระตามสัญญา  ชำระภายในปี 2564 – 2568 | ค้ำประกันโดยบริษัทใหญ่  ค้ำประกันโดยผู้ถือหุ้น | 811  470 | 707  370 | -  - | -  - |
| 6 | 843 ล้านรูปี | 9.55% ต่อปี | ชำระภายในปี 2566 | ที่ดิน | 361 | 82 | - | - |
|  |  |  |  | รวม | 20,795 | 21,241 | 16,364 | 17,077 |
|  |  |  |  | หัก: ส่วนที่ถึงกำหนดชำระภายในหนึ่งปี | (12,302) | (11,943) | (11,585) | (11,224) |
|  |  |  |  | สุทธิ | 8,493 | 9,298 | 4,779 | 5,853 |

1. **หุ้นกู้**

รายการเคลื่อนไหวของหุ้นกู้ในระหว่างงวดสามเดือนสิ้นสุดวันที่ 31 มีนาคม 2564 มีดังต่อไปนี้

|  |  |
| --- | --- |
|  | (หน่วย : พันบาท) |
|  | งบการเงินรวมและ  งบการเงินเฉพาะของบริษัท |
|  |  |
| ยอดคงเหลือ ณ วันที่ 1 มกราคม 2564 | 14,483,399 |
| บวก : ค่าใช้จ่ายในการออกหุ้นกู้ตัดจำหน่าย | 4,226 |
| ยอดคงเหลือ ณ วันที่ 31 มีนาคม 2564 | 14,487,625 |
| หัก : ส่วนที่ถึงกำหนดชำระภายในหนึ่งปี | (4,046,993) |
| สุทธิ | 10,440,632 |

หุ้นกู้ดังกล่าวมีข้อจำกัดต่างๆ เป็นการทั่วไป ซึ่งรวมถึงการดำรงอัตราส่วนทางการเงิน ข้อจำกัดในการลดทุน การควบรวมกิจการ การจ่ายเงินปันผลและการก่อภาระหนี้สินของบริษัท

1. **หนี้สินทางการเงินอื่น**

ณ วันที่ 31 มีนาคม 2564 บริษัทและบริษัทย่อยมีหนี้สินที่เกิดจากการทำสัญญาขายและเช่ากลับคืนจำนวนรวม 1,865.51 ล้านบาท (งบการเงินเฉพาะของบริษัท จำนวน 1,566.43 ล้านบาท) รายการขายและเช่ากลับคืนดังกล่าวถูกพิจารณาถือเป็นการโอนสินทรัพย์ที่มิใช่การขายตามมาตรฐานการรายงานทางการเงินฉบับที่ 15 เรื่อง รายได้จากสัญญาที่ทำกับลูกค้า ดังนั้น บริษัทจึงยังคงรับรู้สินทรัพย์ที่โอนเป็นสินทรัพย์ถาวรในงบการเงินต่อไป และรับรู้หนี้สินที่เกิดจากการทำสัญญาขายและเช่ากลับคืนแป็นหนี้สินทางการเงินอื่นเท่ากับจำนวนเงินที่ได้รับจากการโอนสินทรัพย์

1. **รายการธุรกิจกับบุคคลหรือกิจการที่เกี่ยวข้องกัน**

ในระหว่างงวด บริษัทและบริษัทย่อยมีรายการธุรกิจที่สำคัญกับบุคคลและกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบุคคลและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

| ลักษณะรายการ | นโยบายการกำหนดราคา |
| --- | --- |
|  |  |
| รายได้ค่าก่อสร้างซึ่งรวมการจัดหาวัสดุ | ต้นทุนบวกกำไรส่วนเพิ่ม |
| รายได้ค่าก่อสร้างที่ไม่รวมการจัดหาวัสดุ | ราคาทุนหรือต้นทุนบวกกำไรส่วนเพิ่ม |
| รายได้ค่าเช่าที่ดิน | ตามอัตราที่ตกลงร่วมกัน |
| ขายอุปกรณ์ | ราคาทุน หรือ ราคาตามที่ตกลงร่วมกัน |
| ขายเงินลงทุน | ราคาตลาด |
| ซื้อวัสดุก่อสร้าง | ราคาใกล้เคียงกับราคาตลาด |
| ซื้อบริการก่อสร้างซึ่งรวมการจัดหาวัสดุ | ต้นทุนบวกกำไรส่วนเพิ่ม |
| ซื้อบริการก่อสร้างที่ไม่รวมการจัดหาวัสดุ | ราคาทุน |
| ซื้อเงินลงทุน | ใกล้เคียงมูลค่าสุทธิตามบัญชี |
| ซื้อสินทรัพย์ | ราคาที่ตกลงร่วมกัน |
| ดอกเบี้ยเงินกู้ยืมระหว่างกัน | อัตราตามที่ตกลงร่วมกัน |
| ค่าเช่า | อัตราตามที่ตกลงร่วมกัน |

รายการที่สำคัญระหว่างบุคคลและกิจการที่เกี่ยวข้องกันในระหว่างงวด สรุปได้ดังนี้

|  |  | | | (หน่วย : ล้านบาท) | |
| --- | --- | --- | --- | --- | --- |
|  | งบการเงินรวม | | | งบการเงินเฉพาะของบริษัท | |
|  | สำหรับงวดสามเดือนสิ้นสุดวันที่ 31 มีนาคม | | | | |
|  | 2564 | | 2563 | 2564 | 2563 |
| รายการธุรกิจกับบริษัทย่อย |  | |  |  |  |
| รายได้ค่าก่อสร้าง รายได้จากการขายและรายได้อื่น | - | | - | 117 | 823 |
| ซื้อวัสดุก่อสร้างและค่าบริการ | - | | - | 233 | 378 |
|  |  | |  |  |  |
| รายการธุรกิจกับบริษัทร่วม บริษัทที่ควบคุมร่วมกัน และกิจการร่วมค้า | | |  |  |  |
| รายได้ค่าก่อสร้าง รายได้จากการขายและรายได้อื่น | 44 | | 392 | 7 | 5 |
| ซื้อวัสดุก่อสร้างและค่าบริการ | 25 | | 53 | 15 | 47 |
| ซื้ออุปกรณ์ | 16 | | - | - | - |
|  |  | |  |  |  |
| รายการธุรกิจกับบริษัทที่เกี่ยวข้องกัน |  | |  |  |  |
| รายได้ค่าก่อสร้าง รายได้จากการขายและรายได้อื่น | 64 | | 98 | 55 | 92 |
| ซื้อวัสดุก่อสร้างและค่าบริการจ่าย | 761 | | 471 | 728 | 461 |
| ซื้อสินทรัพย์และอุปกรณ์ | 1 | | 45 | 1 | 35 |
|  |  | |  |  |  |
| ค่าตอบแทนผู้บริหาร |  |  | |  |  |
| ผลประโยชน์ระยะสั้นของพนักงาน | 48 | 42 | | 39 | 32 |
| ผลประโยชน์หลังออกจากงาน | 5 | 5 | | 1 | 1 |

นอกจากนี้ บริษัทมีรายการที่สำคัญกับบริษัทที่เกี่ยวข้องกันดังกล่าวซึ่งเกี่ยวเนื่องกับลูกหนี้การค้า เงินให้กู้ยืมและ เงินทดรองจ่ายแก่กิจการที่เกี่ยวข้องกัน เจ้าหนี้การค้า และเงินกู้ยืมและเงินทดรองจ่ายแก่กิจการที่เกี่ยวข้องกัน ซึ่งยอดคงค้างของรายการดังกล่าวได้แสดงแยกเป็นรายการต่างหากในงบแสดงฐานะการเงิน

ค่าเช่าค้างจ่าย

ณ วันที่ 31 มีนาคม 2564 บริษัทย่อยมีค่าเช่าค้างจ่ายกับบุคคลที่เกี่ยวข้องกันเป็นจำนวน 111.68 ล้านบาท (31 ธันวาคม 2563 : 109.12 ล้านบาท)

1. **ค่าใช้จ่ายภาษีเงินได้**

ภาษีเงินได้ปัจจุบัน ได้แก่ ภาษีที่คาดว่าจะจ่ายชำระหรือจะได้รับ โดยคำนวณจากกำไรทางภาษีสำหรับงวด คูณด้วยอัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน และรวมรายการการปรับปรุง ทางภาษีที่เกี่ยวกับรายการในปีก่อนๆ ซึ่งแตกต่างจากกำไรขาดทุนที่ปรากฏในงบการเงินรวมและงบการเงินเฉพาะของบริษัท นอกจากนี้ ภาษีเงินได้นิติบุคคลของหน่วยงานในต่างประเทศแห่งหนึ่ง คำนวณจากเงินสดรับ รายได้ที่เกิดขึ้น หรือจากกำไรสุทธิตามอัตราภาษีที่กำหนด แล้วแต่จำนวนใดจะสูงกว่า

1. **การค้ำประกัน**

ณ วันที่ 31 มีนาคม 2564 กลุ่มบริษัทมีหนังสือค้ำประกันที่ออกโดยสถาบันการเงินในนามบริษัทและบริษัทย่อยเป็นจำนวนประมาณ 69,621.92 ล้านบาท ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ กลุ่มบริษัทไม่คาดว่าจะมีผลเสียหายจากภาระค้ำประกันดังกล่าว

ณ วันที่ 31 มีนาคม 2564 บริษัทมีหนังสือค้ำประกันที่บริษัทออกให้กับสถาบันการเงินจำนวนประมาณ 4,099.08 ล้านบาท เพื่อค้ำประกันสินเชื่อเงินกู้เบิกเกินบัญชี เงินกู้ยืม หนังสือค้ำประกัน ตราสารเครดิต สินเชื่อเพื่อการนำเข้า และตั๋วสัญญาใช้เงิน ที่สถาบันการเงินมีกับบริษัทย่อย และกิจการร่วมค้า โดยบริษัทได้ออกหนังสือค้ำประกันตามส่วนที่บริษัทถืออยู่ (ยกเว้น บริษัท อิตัลไทย เทรวี่ จำกัด บริษัท อิตัลไทยมารีน จำกัด ITD-ITD Cem Joint venture ITD-Cemindia Joint venture ซึ่งบริษัทออกหนังสือค้ำประกันเต็มวงเงิน)

1. **ภาระผูกพัน**
   1. ณ วันที่ 31 มีนาคม 2564 บริษัท บริษัทย่อยและกิจการร่วมค้ามีภาระผูกพันเกี่ยวเนื่องกับการจ้างผู้รับเหมา ช่วงรายใหญ่แยกตามสกุลเงินต่างๆ ดังนี้

|  |  |  |
| --- | --- | --- |
|  | (หน่วย : ล้านบาท) | |
|  | จำนวนเงินเทียบเท่าเงินบาท | |
|  | งบการเงินรวม | งบการเงินเฉพาะของบริษัท |
| สกุลเงิน |  |  |
| บาท | 8,970 | 8,856 |
| รูปีอินเดีย | 4,304 | - |
| ตากาบังคลาเทศ | 1,755 | 1,755 |
| เหรียญดอลลาร์สหรัฐ | 188 | 188 |

* 1. ณ วันที่ 31 มีนาคม 2564 บริษัทและบริษัทย่อยมีภาระผูกพันเกี่ยวเนื่องกับการซื้อวัตถุดิบ เครื่องจักรและบริการที่เกี่ยวข้อง และสัญญาบริการ แยกตามสกุลเงินต่างๆ ดังนี้

|  |  |  |
| --- | --- | --- |
|  | (หน่วย : ล้านบาท) | |
|  | จำนวนเงินเทียบเท่าเงินบาท | |
|  | งบการเงินรวม | งบการเงินเฉพาะของบริษัท |
| สกุลเงิน |  |  |
| บาท | 303 | 266 |
| เหรียญดอลลาร์สหรัฐ | 9,832 | 9,406 |
| รูปีอินเดีย | 214 | - |
| ยูโร | 149 | 143 |
| ตากาบังคลาเทศ | 347 | 347 |
| เวียดนามดอง | 3 | 3 |

* 1. ณ วันที่ 31 มีนาคม 2564 บริษัทมีภาระผูกพันเกี่ยวกับส่วนของเงินลงทุนที่ยังไม่เรียกชำระในบริษัทย่อย หกแห่งเป็นจำนวนเงิน 2.25 ล้านบาท 0.31 ล้านเหรียญดอลลาร์สหรัฐ 344.17 ล้านจ๊าดพม่า และส่วนของเงินลงทุนในบริษัทร่วมหนึ่งแห่งตามข้อตกลงระหว่างผู้ถือหุ้นเป็นจำนวน 10,247.76 ล้านตากาบังคลาเทศ
  2. ณ วันที่ 31 มีนาคม 2564 บริษัทมีภาระผูกพันเกี่ยวกับสัญญาซื้อขายเงินลงทุนกับผู้ร่วมทุนในบริษัทร่วม แห่งหนึ่งเป็นจำนวน 8.35 ล้านเหรียญดอลลาร์สหรัฐ
  3. บริษัทย่อยแห่งหนึ่ง มีภาระผูกพันเกี่ยวกับการขอและได้รับอนุญาตประทานบัตรการทำเหมืองแร่โปแตชจาก รัฐบาลไทย ดังนี้
     1. บริษัทย่อยจะต้องจ่ายค่าตอบแทนให้กระทรวงอุตสาหกรรมเมื่อได้รับประทานบัตรเป็นจำนวนเงิน 5 ล้านเหรียญดอลลาร์สหรัฐ และจ่ายเงินช่วยเหลือเข้ากองทุนการศึกษาให้กรมอุตสาหกรรมพื้นฐานและการเหมืองแร่เป็นจำนวนเงินปีละ 0.20 ล้านเหรียญดอลลาร์สหรัฐ ซึ่งเป็นไปตามสัญญาระหว่างกระทรวงอุตสาหกรรมและกรมอุตสาหกรรมพื้นฐานและการเหมืองแร่กับบริษัทย่อย
     2. บริษัทย่อยแจ้งความยินยอมชำระเงินค่าทดแทนให้แก่ผู้มีสิทธิได้รับเงินค่าทดแทนภายในเขตพื้นที่ที่ขอประทานบัตรการทำเหมืองใต้ดิน ตามพระราชบัญญัติแร่ พ.ศ. 2560 โดยมีภาระผูกพันในการจ่าย ค่าทดแทนตามที่กำหนดไว้ในเงื่อนไขรายงานการป้องกันและแก้ไขผลกระทบสิ่งแวดล้อม (EIA) ตาม พ.ร.บ. ส่งเสริมและรักษาคุณภาพสิ่งแวดล้อมแห่งชาติ พ.ศ. 2535 ในกรอบวงเงินรวมจำนวน 1,200 ล้านบาท ตลอดระยะเวลาโครงการ 25 ปี
  4. บริษัทย่อยทางอ้อมหลายแห่งได้ลงนามในสัญญาว่าจ้างที่ปรึกษาโครงการ โดยมีภาระผูกพันตามอัตราค่าบริการที่ตกลงในสัญญา
  5. บริษัทย่อยในต่างประเทศแห่งหนึ่ง มีภาระผูกพันที่ต้องจ่ายชำระค่าใบอนุญาตการศึกษาผลกระทบสภาพแวดล้อมทางสังคม (ESIA License) สำหรับโครงการก่อสร้างท่าเรือน้ำลึก และทางรถไฟลำเลียง ของหนัก จำนวน 0.80 ล้านเหรียญดอลลาร์สหรัฐ และ 3.90 ล้านเหรียญดอลลาร์สหรัฐ ตามลำดับ
  6. บริษัทย่อยทางอ้อมในต่างประเทศมีภาระผูกพันที่ต้องจ่ายชำระค่าสิทธิในสัมปทานของทุกโครงการในโครงการนิคมอุตสาหกรรมเขตเศรษฐกิจพิเศษทวายระยะแรก ให้กับ Dawei SEZ Management Committee จำนวนรวม 12.96 ล้านเหรียญสหรัฐ และมีภาระผูกพันที่ต้องจ่ายชำระค่าสิทธิในสัมปทานรายปีตามที่กำหนดไว้ในสัญญาสัมปทาน

1. **หนี้สินที่อาจจะเกิดขึ้น**

กลุ่มบริษัทได้ถูกบริษัทลูกค้าหลายรายฟ้องร้องเพื่อเรียกร้องค่าเสียหายเกี่ยวกับการผิดสัญญาจ้าง โดยเรียกค่าเสียหายจากกลุ่มบริษัทเป็นจำนวนรวม 2,667.87 ล้านบาท (เฉพาะของบริษัทจำนวน 1,842.65 ล้านบาท) ขณะนี้คดียังอยู่ในระหว่างขั้นตอนพิจารณาของศาลแพ่งจำนวน 2,586.11 ล้านบาท และอยู่ในระหว่างการพิจารณาของอนุญาโตตุลาการจำนวน 81.76 ล้านบาท ทั้งนี้ กลุ่มบริษัทไม่สามารถประเมินระยะเวลาของกระแสเงินสดจ่ายชำระค่าเสียหาย (ถ้ามี) จากการเรียกฟ้องร้องค่าเสียหายดังกล่าวได้ เนื่องจากผลของคดีความขึ้นอยู่กับการตัดสินของศาลและอนุญาโตตุลาการซึ่งยังไม่สามารถสรุปได้ในขณะนี้ อย่างไรก็ตาม ผู้บริหารของกลุ่มบริษัทเชื่อว่าคดีดังกล่าวจะ ไม่ก่อให้เกิดผลเสียหายอย่างมีสาระสำคัญต่อกลุ่มบริษัท เนื่องจากบางคดีเป็นการฟ้องโดยไม่มีมูล กลุ่มบริษัทจึงไม่มีการตั้งสำรองค่าเผื่อความเสียหายไว้ในบัญชี

1. **ส่วนงานดำเนินงาน**

บริษัทและบริษัทย่อยดำเนินกิจการในส่วนงานหลักทางธุรกิจเกี่ยวกับธุรกิจการก่อสร้าง และการขายและให้บริการเป็นส่วนใหญ่ โดยดำเนินธุรกิจในส่วนงานทางภูมิศาสตร์สำหรับงวด สามเดือนสิ้นสุดวันที่ 31 มีนาคม 2564 และ 2563 ดังนี้

|  | (หน่วย : ล้านบาท) | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | | | | | | |
|  | ไทย | | อินเดีย | | บังคลาเทศ | | ประเทศอื่นๆ | | รวม | | รายการตัดบัญชี | | ยอดรวม | |
|  | 2564 | 2563 | 2564 | 2563 | 2564 | 2563 | 2564 | 2563 | 2564 | 2563 | 2564 | 2563 | 2564 | 2563 |
|  |  |  |  |  |  |  |  |  |  |  |  |  |  |  |
| รายได้จากการให้บริการก่อสร้าง |  |  |  |  |  |  |  |  |  |  |  |  |  |  |
| รายได้จากบุคคลภายนอก | 7,845 | 7,929 | 4,204 | 3,317 | 672 | 1,496 | 157 | 144 | 12,878 | 12,886 | - | - | 12,878 | 12,886 |
| รายได้ระหว่างส่วนงานธุรกิจ | 114 | 820 | 16 | 20 | 32 | 397 | - | - | 162 | 1,237 | (162) | (1,237) | - | - |
| รายได้ตามส่วนงานธุรกิจรวม | 7,959 | 8,749 | 4,220 | 3,337 | 704 | 1,893 | 157 | 144 | 13,040 | 14,123 | (162) | (1,237) | 12,878 | 12,886 |
|  |  |  |  |  |  |  |  |  |  |  |  |  |  |  |
| รายได้จากการขายและให้บริการ |  |  |  |  |  |  |  |  |  |  |  |  |  |  |
| รายได้จากบุคคลภายนอก | 1,680 | 1,010 | - | - | - | - | 512 | 677 | 2,192 | 1,687 | - | - | 2,192 | 1,687 |
| รายได้ระหว่างส่วนงานธุรกิจ | 240 | 375 | - | - | - | - | - | - | 240 | 375 | (240) | (375) | - | - |
| รายได้ตามส่วนงานธุรกิจรวม | 1,920 | 1,385 | - | - | - | - | 512 | 677 | 2,432 | 2,062 | (240) | (375) | 2,192 | 1,687 |
|  |  |  |  |  |  |  |  |  |  |  |  |  |  |  |
| กำไรขั้นต้น | 746 | 1,088 | 538 | 459 | 54 | 224 | 215 | 256 | 1,553 | 2,027 | (89) | (525) | 1,464 | 1,502 |
|  |  |  |  |  |  |  |  |  |  |  |  |  |  |  |
| รายได้แยกตามการรับรู้รายได้ |  |  |  |  |  |  |  |  |  |  |  |  |  |  |
| ตลอดช่วงเวลาหนึ่ง | 7,959 | 8,749 | 4,220 | 3,337 | 704 | 1,893 | 157 | 144 | 13,040 | 14,123 | (162) | (1,237) | 12,878 | 12,886 |
| ณ เวลาใดเวลาหนึ่ง | 1,920 | 1,385 | - | - | - | - | 512 | 677 | 2,432 | 2,062 | (240) | (375) | 2,192 | 1,687 |
| รวม | 9,879 | 10,134 | 4,220 | 3,337 | 704 | 1,893 | 669 | 821 | 15,472 | 16,185 | (402) | (1,612) | 15,070 | 14,573 |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  | | | |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| ดอกเบี้ยรับ |  |  |  |  |  |  |  |  |  |  |  |  | 46 | 41 |
| ต้นทุนทางการเงิน |  |  |  |  |  |  |  |  |  |  |  |  | (620) | (657) |
| ค่าเสื่อมราคาและค่าตัดจำหน่าย |  |  |  |  |  |  |  |  |  |  |  |  | (1,147) | (951) |
| ค่าเผื่อผลขาดทุนจากการด้อยค่า |  |  |  |  |  |  |  |  |  |  |  |  | (3) | (371) |
| ส่วนแบ่งกำไร (ขาดทุน) จากเงินลงทุนใน  บริษัทร่วม บริษัทที่ควบคุมร่วม และ  กิจการร่วมค้า |  |  |  |  |  |  |  |  |  |  |  |  | 9 | (66) |
| ค่าใช้จ่ายภาษีเงินได้ |  |  |  |  |  |  |  |  |  |  |  |  | (151) | (201) |
| กำไร (ขาดทุน) สำหรับงวด |  |  |  |  |  |  |  |  |  |  |  |  | 345 | (323) |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  | (หน่วย : ล้านบาท) | | | | | | | | | | | | | |
|  | งบการเงินรวม | | | | | | | | | | | | | |
|  | ณ 31 มีนาคม 2564 และ 31 ธันวาคม 2563 | | | | | | | | | | | | | |
|  | ไทย | | อินเดีย | | บังลาเทศ | | ประเทศอื่นๆ | | รวม | | รายการตัดบัญชี | | ยอดรวม | |
|  | 2564 | 2563 | 2564 | 2563 | 2564 | 2563 | 2564 | 2563 | 2564 | 2563 | 2564 | 2563 | 2564 | 2563 |
| ที่ดิน อาคาร และ อุปกรณ์ - สุทธิ | 22,041 | 22,238 | 2,511 | 2,190 | 591 | 805 | 4,354 | 4,386 | 29,497 | 29,619 | (5) | (5) | 29,492 | 29,614 |
| สินทรัพย์อื่น | 68,791 | 66,778 | 15,502 | 14,873 | 9,019 | 9,266 | 6,217 | 6,286 | 99,529 | 97,203 | (18,941) | (18,944) | 80,588 | 78,259 |
| สินทรัพย์รวม | 90,832 | 89,016 | 18,013 | 17,063 | 9,610 | 10,071 | 10,571 | 10,672 | 129,026 | 126,822 | (18,946) | (18,949) | 110,080 | 107,873 |
|  |  |  |  |  |  |  |  |  |  |  |  |  |  |  |
| หนี้สินรวม | 61,528 | 60,838 | 16,978 | 16,455 | 11,731 | 11,200 | 10,501 | 10,655 | 100,738 | 99,148 | (6,829) | (6,719) | 93,909 | 92,429 |

1. **เครื่องมือทางการเงิน**

***ความเสี่ยงจากอัตราแลกเปลี่ยน***

ณ วันที่ 31 มีนาคม 2564 ยอดคงเหลือที่มีสาระสำคัญของสินทรัพย์และหนี้สินทางการเงินที่เป็นสกุลเงินตราต่างประเทศ สรุปได้ ดังนี้

|  |  |  |  |  |  |
| --- | --- | --- | --- | --- | --- |
|  | งบการเงินรวม | | งบการเงินเฉพาะของบริษัท | |  |
|  | สินทรัพย์ | หนี้สิน | สินทรัพย์ | หนี้สิน | อัตราแลกเปลี่ยนเฉลี่ย |
| สกุลเงิน | ทางการเงิน | ทางการเงิน | ทางการเงิน | ทางการเงิน | ณ วันที่ 31 มีนาคม 2564 |
|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) |
|  |  |  |  |  |  |
| เหรียญดอลลาร์สหรัฐ | 38 | 1 | 97 | 1 | 30.4585 |
| ยูโร | 5 | 71 | - | 70 | 36.5221 |
| กีบ | - | 1,066 | - | - | 0.003352 |
| เยน | - | 3 | - | 3 | 0.286947 |
| ตากาบังคลาเทศ | - | - | 15 | - | 0.3716 |

สัญญาซื้อขายเงินตราต่างประเทศล่วงหน้าที่มียอดคงเหลือ ณ วันที่ 31 มีนาคม 2564 มีดังนี้

|  |  |  |  |  |
| --- | --- | --- | --- | --- |
| สกุลเงิน |  | ยอดคงเหลือ (ล้าน) |  | อัตราแลกเปลี่ยนตามสัญญาซื้อขาย เงินตราต่างประเทศล่วงหน้า |
|  |  |  |  |  |
| ยูโร (ซื้อ) |  | 67 |  | 35.6000 – 38.6800 |

ณ วันที่ 31 มีนาคม 2564 สินทรัพย์และหนี้สินทางการเงินที่มีสาระสำคัญของบริษัทและบริษัทย่อย ที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยน สรุปได้ดังนี้

|  |  |  |  |  |
| --- | --- | --- | --- | --- |
|  | งบการเงินรวม (สุทธิ) | | | |
|  | ล้านเหรียญ | ล้าน | ล้าน | ล้าน | |
|  | ดอลลาร์สหรัฐ | ยูโร | กีบ | เยน | |
|  |  |  |  |  | |
| ลูกหนี้การค้าและเงินประกันผลงาน | 9 | 5 | - | - | |
| ลูกหนี้การค้าและเงินให้กู้ยืมบริษัทที่เกี่ยวข้อง | 28 | - | - | - | |
| เจ้าหนี้การค้า | 1 | 12 | 1,066 | 3 | |

|  |  |  |  |  |
| --- | --- | --- | --- | --- |
|  | งบการเงินเฉพาะของบริษัท (สุทธิ) | | | |
|  | ล้านเหรียญ | ล้าน | ล้าน | ล้าน |
|  | ดอลลาร์สหรัฐ | ยูโร | เยน | ตากาบังคลาเทศ |
|  |  |  |  |  |
| ลูกหนี้การค้าและเงินให้กู้ยืมบริษัทที่เกี่ยวข้อง | 97 | - | - | 15 |
| เจ้าหนี้การค้า | 1 | 12 | 3 | - |

นอกจากนี้ บริษัทและบริษัทย่อยมีความเสี่ยงจากความผันผวนของอัตราแลกเปลี่ยนที่สืบเนื่องจากเงินลงทุนใน บริษัทย่อย กิจการร่วมค้าและบริษัทร่วมในต่างประเทศ ซึ่งไม่ได้ป้องกันความเสี่ยงดังกล่าว

1. **การวัดมูลค่ายุติธรรม**

สินทรัพย์และหนี้สินทางการเงินที่วัดมูลค่าด้วยมูลค่ายุติธรรม ณ วันที่ 31 มีนาคม 2564 ประกอบด้วยรายการดังต่อไปนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | (หน่วย : พันบาท)  งบการเงินรวม | | | | | | | | | |
|  | ข้อมูล  ระดับที่ 1 |  | | ข้อมูล  ระดับที่ 2 | |  | ข้อมูล  ระดับที่ 3 |  | รวม | |
| **สินทรัพย์** |  |  | |  | |  |  |  |  | |
| สินทรัพย์ทางการเงิน |  |  | |  | |  |  |  |  | |
| เงินลงทุนชั่วคราว | - |  | | 47 | |  | - |  | 47 | |
| เงินลงทุนระยะยาวอื่น | 457,668 |  | | - | |  | - |  | 457,668 | |
| สินทรัพย์ตราสารอนุพันธ์ | - |  | | 23,169 | |  | - |  | 23,169 | |
|  |  |  | |  | |  |  |  |  | |
| สินทรัพย์ที่ไม่ใช่สินทรัพย์ทางการเงิน |  |  | |  | |  |  |  |  | |
| อสังหาริมทรัพย์เพื่อการลงทุน | - |  | | 2,504,636 | |  | - |  | 2,504,636 | |
| รวม | 457,668 |  | | 2,527,852 | |  | - |  | 2,985,520 | |
|  |  |  | |  | |  |  |  |  | |
| **หนี้สิน** |  |  | |  | |  |  |  |  | |
| หนี้สินทางการเงิน |  |  | |  | |  |  |  |  | |
| หนี้สินตราสารอนุพันธ์ | - |  | | 147,360 | |  | - |  | 147,360 | |
| รวม | - |  | | 147,360 | |  | - |  | 147,360 | |
|  | | | | | | | | | | |
|  | (หน่วย : พันบาท)  งบการเงินเฉพาะของบริษัท | | | | | | | | | |
|  | ข้อมูล  ระดับที่ 1 |  | ข้อมูล  ระดับที่ 2 | | |  | ข้อมูล  ระดับที่ 3 |  | รวม | |
| **สินทรัพย์** |  |  | | |  |  |  |  |  |
| สินทรัพย์ทางการเงิน |  |  | | |  |  |  |  |  |
| เงินลงทุนระยะยาวอื่น | 431,042 |  | | | - |  | - |  | 431,042 |
| สินทรัพย์ตราสารอนุพันธ์ | - |  | | | 23,169 |  | - |  | 23,169 |
|  |  |  | | |  |  |  |  |  |
| สินทรัพย์ที่ไม่ใช่สินทรัพย์ทางการเงิน |  |  | | |  |  |  |  |  |
| อสังหาริมทรัพย์เพื่อการลงทุน | - |  | | | 1,176,463 |  | - |  | 1,176,463 |
| รวม | 431,042 |  | | | 1,199,632 |  | - |  | 1,630,674 |

1. **การจัดประเภทรายการ**

กลุ่มบริษัทได้มีการจัดประเภทรายการบัญชีบางรายการในงบแสดงฐานะทางการเงินรวมและเฉพาะของบริษัท ณ วันที่ 31 ธันวาคม 2563 เพื่อให้สอดคล้องกับการจัดประเภทรายการบัญชีในงวดปัจจุบัน ซึ่งไม่มีผลกระทบต่อกำไรหรือขาดทุนและส่วนของผู้ถือหุ้นที่รายงานไว้ในปีก่อน การจัดประเภทดังกล่าวมีรายละเอียดดังต่อไปนี้

|  |  |  |  |
| --- | --- | --- | --- |
|  | (หน่วย : พันบาท) | | |
|  | งบการเงินรวม | | |
|  | ตามที่เคยรายงานไว้ | จัดประเภทใหม่ | ตามที่จัดประเภทใหม่ |
|  |  |  |  |
| **งบแสดงฐานะการเงิน** |  |  |  |
| **สินทรัพย์** |  |  |  |
| สินทรัพย์หมุนเวียน |  |  |  |
| รายได้ที่ยังไม่เรียกชำระ | 22,366,105 | (22,366,105) | - |
| ลูกหนี้เงินประกันผลงาน | 3,495,900 | (3,495,900) | - |
| สินทรัพย์ที่เกิดจากสัญญา | - | 25,923,162 | 25,923,162 |
| สินทรัพย์หมุนเวียนอื่น | 574,926 | (61,157) | 513,769 |
|  |  |  |  |
| สินทรัพย์ไม่หมุนเวียน |  |  |  |
| สินทรัพย์ไม่หมุนเวียนอื่น | 559,897 | (15,177) | 544,720 |
| สินทรัพย์ที่เกิดจากสัญญา | - | 15,177 | 15,177 |
|  |  |  |  |
| **หนี้สิน** |  |  |  |
| หนี้สินหมุนเวียน |  |  |  |
| เงินรับล่วงหน้าส่วนที่เกิน  งานระหว่างทำ | 2,799,109 | (2,799,109) | - |
| เงินรับล่วงหน้าจากลูกค้าตามสัญญา  ก่อสร้างที่จะรับรู้เป็นรายได้  ภายในหนึ่งปี | 6,964,227 | (6,964,227) | - |
| หนี้สินที่เกิดจากสัญญา | - | 9,763,336 | 9,763,336 |
|  |  |  |  |
| หนี้สินไม่หมุนเวียน |  |  |  |
| เงินรับล่วงหน้าจากลูกค้าตามสัญญา  ก่อสร้าง | 5,695,411 | (5,695,411) | - |
| หนี้สินที่เกิดจากสัญญา | - | 5,695,411 | 5,695,411 |
|  |  |  |  |
|  |  |  |  |

|  |  |  |  |
| --- | --- | --- | --- |
|  | (หน่วย : พันบาท) | | |
|  | งบการเงินเฉพาะของบริษัท | | |
|  | ตามที่เคยรายงานไว้ | จัดประเภทใหม่ | ตามที่จัดประเภทใหม่ |
|  |  |  |  |
| **งบแสดงฐานะการเงิน** |  |  |  |
| **สินทรัพย์** |  |  |  |
| สินทรัพย์หมุนเวียน |  |  |  |
| รายได้ที่ยังไม่ชำระ | 18,032,163 | (18,032,163) | - |
| ลูกหนี้เงินประกันผลงาน | 2,448,450 | (2,448,450) | - |
| สินทรัพย์ที่เกิดจากสัญญา | - | 20,541,770 | 20,541,770 |
| สินทรัพย์หมุนเวียนอื่น | 287,008 | (61,157) | 225,851 |
|  |  |  |  |
| สินทรัพย์ไม่หมุนเวียน |  |  |  |
| สินทรัพย์ไม่หมุนเวียนอื่น | 313,551 | (15,177) | 298,374 |
| สินทรัพย์ที่เกิดจากสัญญา | - | 15,177 | 15,177 |
|  |  |  |  |
| **หนี้สิน** |  |  |  |
| หนี้สินหมุนเวียน |  |  |  |
| เงินรับล่วงหน้าส่วนที่เกิน  งานระหว่างทำ | 534,207 | (534,207) | - |
| เงินรับล่วงหน้าจากลูกค้าตามสัญญา  ก่อสร้างที่จะรับรู้เป็นรายได้ภายในหนึ่งปี | 6,677,880 | (6,677,880) | - |
| หนี้สินที่เกิดจากสัญญา | - | 7,212,087 | 7,212,087 |
|  |  |  |  |
| หนี้สินไม่หมุนเวียน |  |  |  |
| เงินรับล่วงหน้าจากกลูกค้าตามสัญญา  ก่อสร้าง | 3,920,684 | (3,920,684) | - |
| หนี้สินที่เกิดจากสัญญา | - | 3,920,684 | 3,920,684 |
|  |  |  |  |
|  |  |  |  |